Προτάσεις ΓΣΕΒΕΕ για την αναμόρφωση του φορολογικού συστήματος\nΑΝΑΡΤΗΘΗΚΕ ΑΠΟ ADMIN 26 ΜΑΡΤΙΟΥ 2010\nΠρέπει επίσης να υπογραμμισθεί και η έλλειψη αναπτυξιακής διάστασης στο νομοσχέδιο, η οποία έχει υποχωρήσει υπέρ της καθαρής στόχευσης για πολύ περισσότερα φορολογικά έσοδα για κάλυψη των ελλειμμάτων. Η απουσία αναπτυξιακών μέτρων με την παράλληλη αύξηση των φορολογικών βαρών μπορεί να οδηγήσει την Ελληνική οικονομία σε ακόμη μεγαλύτερη ύφεση.\nΠρέπει να συμπεριληφθούν στο Σ/Ν μέτρα για την αντιμετώπιση του μεγάλου προβλήματος της ανεργίας (διατήρηση και δημιουργία θέσεων εργασίας) και κίνητρα για επενδύσεις με ιδία κεφάλαια, κυρίως για τις μικρές επιχειρήσεις. Απαραίτητος είναι και ο περιορισμός της γραφειοκρατίας που αυξάνεται με το νέο Σ/Ν ενώ δεν θίγεται για άλλη μια φορά ο Κ.Β.Σ.. Ο Κ.Β.Σ. αποτελεί Ελληνική, Πανευρωπαϊκή πρωτοτυπία. Παραδόξως δε, και στο θέμα της μεταβίβασης μικρών επιχειρήσεων από την μια γενιά στην άλλη, το Σ/Ν κινείται προς την αντίθετη κατεύθυνση από ότι στα άλλα Ευρωπαϊκά κράτη. Το 1/3 των επιχειρήσεων στην Ε.Ε. πρόκειται να αποσυρθεί τα επόμενα 10 χρόνια και αν δεν υπάρξουν φορολογικές και άλλου είδους διευκολύνσεις θα τεθούν σε κίνδυνο 700.000 οικογενειακές επιχειρήσεις και 2,8 εκατομμύρια θέσεις απασχόλησης. Η Ελλάδα έως τώρα είχε συμμορφωθεί σε τι αφορά στα φορολογικά κίνητρα μεταβίβασης, τα οποία όμως καταργούνται με το παρόν Σ/Ν.\nI. Γενικές παρατηρήσεις και προτάσεις που αφορούν κυρίως στις επιχειρήσεις.\n1. Η επιβολή φόρου πολυτελείας 10 % στην παραγωγή (βιοτεχνία) προϊόντων αργυροχρυσοχοΐας και δερματίνων ειδών πλήττει παραγωγικές δραστηριότητες με εξαγωγικούς προσανατολισμούς. Στην Ελλάδα της συνεχούς συρρίκνωσης της παραγωγικής βάσης είναι ανεπίτρεπτες ανάλογες φορολογικές επιβαρύνσεις έναντι της οποιασδήποτε εισπρακτικής ανάγκης του κράτους. Ιδιαίτερα δε, όταν δεν επιβάλλεται μόνο στην κατανάλωση αλλά στην παραγωγή και δεν λαμβάνεται υπόψην η αξία όπως και στα αυτοκίνητα (συνημμένο 1). (άρθρο 87 του Σ/Ν)\n2. Παράλληλα με την λειτουργία του ΣΔΟΕ να υπάρχει αντίστοιχη υπηρεσία με εξειδικευμένο προσωπικό που δεν θα επιβάλει κυρώσεις αλλά θα καθοδηγεί τις επιχειρήσεις. Θα ασκεί προληπτικό και συμβουλευτικό έλεγχο (μελέτη Παγκόσμιας Τράπεζας για την φορολογία των μικρών επιχειρήσεων - 2007). Υπάρχουν σε ανεπτυγμένες χώρες αντίστοιχες υπηρεσίες και ιδιαίτερα για ΝΕΕΣ επιχειρήσεις.\n3. Δεν υπάρχει στο Σ/Ν ρητή αναφορά για κατάργηση έστω σταδιακή του Κ.Β.Σ. και συγκεκριμένη πρόβλεψη για ετήσια τιμαριθμοποίηση της φορολογικής κλίμακας.\n4. Δεν αναφέρεται στο Σ/Ν η εξαγγελθείσα διαδικασία αντικειμενικοποίησης των ελέγχων στις μικρές επιχειρήσεις.\n5. Οι φόροι της περιουσίας πρέπει να δοθούν στην τοπική αυτοδιοίκηση καταργώντας τον φόρο «παρεπιδημούντων» καθώς επιβαρύνει τους τοπικούς καταναλωτές, μειώνει την κατανάλωση και την ανταγωνιστικότητα προϊόντων και υπηρεσιών.\n6. Στη φορολογία της υπεραξίας μεταβίβασης μικρών επιχειρήσεων, μεριδίων, οι συντελεστές τετραπλασιάστηκαν (από 1,2 % σε 5 %). Τουλάχιστον για την ‘Α βαθμού συγγένειας πρέπει να μηδενισθούν όπως ισχύει και για τη μεταβίβαση λόγω συνταξιοδότησης. Απλοποιημένες διαδικασίες μεταβίβασης επιχειρήσεων από γονείς σε παιδιά και συγγενείς Α’ βαθμού με απλή μεταβολή στα στοιχεία μητρώου με οποιαδήποτε μορφή και αν λειτουργούν. (άρθρο 5 παρ. 2 του Σ/Ν)\n7. Να αποσαφηνισθεί στο Σ/Ν ότι το ποσό της γενικής δαπάνης διαβίωσης των 3.000 € και 5.000 € εφαρμόζεται όταν δεν υπάρχουν άλλα τεκμήρια μόνο και όχι αθροιστικά με τα υπόλοιπα. (άρθρο 3 παρ. 1θ του Σ/Ν)\n8. Σε περίπτωση συμφωνίας συμβιβασμού μεταξύ επιχειρήσεων και τραπεζών για μείωση του ποσού των δανείων το εισόδημα που πρέπει να δηλώσει η επιχείρηση να διαιρείται με τα έτη που αναλογούν στο δάνειο ή εντός 5ετίας, διότι πρόκειται για δάνεια που βρίσκονται στο στάδιο της εμπλοκής.\n9. Η παρακράτηση του φόρου 8% προς τους παρέχοντες υπηρεσίες γενικώς από τις επιχειρήσεις για ποσά πάνω των 300€, καθώς και η μετέπειτα αποστολή συγκεντρωτικών καταστάσεων αμιγών ελευθέρων επαγγελματιών, θεωρούμε ότι θα φέρει μεγάλη γραφειοκρατία στις επιχειρήσεις και δεν θα έχει το ανάλογο αποτέλεσμα. (άρθρο 6 παρ. 10 του Σ/Ν)\n10. Η διάταξη που υποχρεώνει στην εξόφληση της μισθοδοσίας μέσω τραπεζών θα αυξήσει το χρηματοοικονομικό κόστος. Έχει μεγάλες πρακτικές δυσλειτουργίες. Να ισχύσει αρχικά πιλοτικά για επιχειρήσεις με 30 άτομα προσωπικό και άνω. Πρέπει να ληφθεί σοβαρά υπόψην η δυσχερής γεωγραφική κατανομή των ελληνικών επιχειρήσεων και η άρνηση εργαζομένων για άνοιγμα ατομικού τραπεζικού λογαριασμού. Σε κάθε περίπτωση πρέπει να προβλεφθεί και η χωρίς κόστος τραπεζική διαχείριση. (άρθρο 11 παρ. 2 του Σ/Ν)\n11. Το όριο των ακαθαρίστων εσόδων για το όριο τήρησης βιβλίου αποθήκης πρέπει να εξισωθεί με αυτό των εξαγωγικών επιχειρήσεων. (άρθρο 19 παρ. 10 του Σ/Ν)\n12. Το ποσό των ακαθαρίστων εσόδων για την τήρηση βιβλίου απογραφών της Β κατηγορίας βιβλίων να ορισθεί στο ποσοστό 20 % επί του ορίου τήρησης της Γ κατηγορίας. (άρθρο 19 παρ. 8 του Σ/Ν)\n13. Η διάταξη που αφορά τους επαγγελματικούς λογαριασμούς για συναλλαγές πάνω από 3.000 € πρέπει οπωσδήποτε να τροποποιηθεί και να υπολογίζει και τις μεταβιβάσιμες επιταγές πελατείας διότι θα δημιουργήσει τεράστιο χρηματοοικονομικό κόστος στις επιχειρήσεις. Άλλωστε από μόνη της αυτή η διάταξη δημιουργεί πρακτικά προβλήματα τήρησης αυτής. Είναι μεγάλο το κόστος διαχείρισης για τις μικρές επιχειρήσεις. Το όριο πρέπει να ανέλθει σε 5.000 €. (άρθρο 20 παρ 1.2 του Σ/Ν)\n14. Η διάταξη όπου ορίζει ότι οι δοσοληψίες μεταξύ επιχειρήσεων και ιδιωτών πάνω από 1.500 € να διενεργούνται μέσω πιστωτικών και χρεωστικών καρτών θα φέρει μεγάλη επιπλέον επιβάρυνση σε καταναλωτές, οι οποίοι δεν έχουν χρεωστικές κάρτες και θα χρησιμοποιούν τις πιστωτικές τους. Υπάρχει επίσης μεγάλη μερίδα καταναλωτών που δεν έχει ή δεν επιθυμεί πρόσβαση με τραπεζικά προϊόντα. Εκτός των άλλων και λόγω της ιδιαίτερης γεωγραφικής κατανομής (ορεινές περιοχές – νησιά). Σε μια αγορά με συνεχή καθοδική πορεία μπορεί να επιφέρει περεταίρω συρρίκνωση και δυσλειτουργία. Είναι δε, πολλές οι εναλλακτικές διέξοδοι για όσους έχουν λόγους να αποφύγουν ανάλογες συναλλαγές. Αν τελικά ισχύσει η άποψη της διατήρησης της διάταξης το όριο να ανέλθει τουλάχιστον στα 5.000 €. (άρθρο 20 παρ. 3 του Σ/Ν)\n15. Οι προθεσμίες που τίθενται για την υποβολή των συγκεντρωτικών καταστάσεων πελατών-προμηθευτών, ΦΜΥ, ελευθέρων επαγγελματιών και εισοδημάτων από εμπορικές επιχειρήσεις είναι πολύ σύντομες και πρέπει να ορισθεί μία κοινή ημερομηνία λήξης αυτών τουλάχιστον η 31/8/ κάθε έτους. (άρθρο 19 παρ. 26 του Σ/Ν)\n16. Όσον αφορά την ανακοίνωση για την επιβολή ΦΠΑ στα Ιατρικά Κέντρα πρέπει να ληφθεί σοβαρά υπόψη το γεγονός μετακύλισης αυτού του ποσοστού ΦΠΑ στα Ασφαλιστικά Ταμεία.\n17. Η διάταξη για την διατήρηση των θέσεων εργασίας δεν είναι πρακτικά εφαρμόσιμη διότι μια επιχείρηση μπορεί να έχει μία ενδιάμεση χρήση με μηδενική σχεδόν αύξηση τζίρου και να είναι εκτός της ρύθμισης. Η ΓΣΕΒΕΕ έχει ολοκληρωμένη πρόταση για το θέμα αυτό η οποία παρατίθεται στην συνέχεια. (άρθρο 73 του Σ/Ν)\n18. Η διάταξη για το κλείσιμο των καταστημάτων μετά από 3 παραβάσεις εντός του ιδίου ή του επομένου έτους , από έναν ή διαφορετικούς ελέγχους θα οδηγήσει σε «τραγελαφικές» καταστάσεις. Μπορεί να διατηρηθεί μόνο για την περίπτωση της διακίνησης χωρίς παραστατικό και όσον αφορά τις λοιπές παραβάσεις να ορισθεί όριο ύψους συναλλαγής. Δεν πρέπει να αγνοηθεί το γεγονός ότι οι επιχειρήσεις απασχολούν εργαζόμενους. (άρθρο 76 παρ. 1 του Σ/Ν)\n19. Το διάστημα που δίνεται με την διάταξη για την ρύθμιση της υποβολής δηλώσεων πρέπει να μεταφερθεί από τον επόμενο της δημοσίευσης μήνα μέχρι 30/9/2010 διότι θα περάσει στα ψιλά γράμματα και δεν θα λειτουργήσει επί της ουσίας. (άρθρο 84 παρ. 3 του Σ/Ν)\n20. Να επιτρέπεται η επαναδημιουργία των βιβλίων των επιχειρήσεων με οποιοδήποτε πρόσφορο τρόπο σε περίπτωση που τα επίσημα καταστραφούν για λόγους ανωτέρας βίας.\n21. Επαναπροσδιορισμός και αποσαφήνιση των διατάξεων που αναφέρονται στα πλαστά - εικονικά στοιχεία.\n22. Συμψηφισμός των οφειλών προς το Δημόσιο. Να προβλεφθεί η δυνατότητα άμεσου συμψηφισμού των οφειλών προς το Δημόσιο με απαιτήσεις των επιχειρήσεων και ειδικότερα με απαιτήσεις επιστροφής ΦΠΑ.\n23. Να διατηρηθεί η δυνατότητα τμηματικής καταβολής του ΦΠΑ τουλάχιστον για τα έτη 2010 και 2011, λόγω της ιδιαιτερότητας της οικονομικής συγκυρίας.\n24. Είναι «μονόδρομος» η νομοθέτηση της πλήρους και ολοκληρωτικής κατάργησης της ανεπάρκειας και ανακρίβειας των βιβλίων των επιχειρήσεων διότι είναι τριτοκοσμικό μέτρο τιμωρίας των επιχειρήσεων το οποίο οδηγεί σε φαινόμενα διαφθοράς. Στην σημερινή ηλεκτρονική εποχή είναι δυνατή η σύλληψη της φορολογητέας ύλης ακόμη και σε εξαιρετικά δύσκολες περιπτώσεις. Τέλος είναι Ελληνική πρωτοτυπία – αντίθετη και με τις Οδηγίες της Ε.Ε. - να ζητείται και να αποδίδεται Φ.Π.Α. σε πλασματικά έσοδα. Πρέπει να καταργηθεί ο εξωλογιστικός προσδιορισμός σε κάθε περίπτωση και να ισχύει λογιστικός προσδιορισμός του αποτελέσματος σε όλες τις περιπτώσεις ελέγχου. Η φορολογούσα αρχή ΜΠΟΡΕΙ και ΠΡΕΠΕΙ σε κάθε περίπτωση να προσδιορίζει «λογιστικό αποτέλεσμα» ακόμη και αν και κατά την διάρκεια του ελέγχου προκύψουν αποκρυφθέντα έσοδα, ενώ σε περίπτωση απώλειας των βιβλίων ή των στοιχείων να δίνεται το χρονικό διάστημα «ανασύστασης» των βιβλίων στον φορολογούμενο (βάσει των συγκεντρωτικών καταστάσεων πελατών, προμηθευτών κλπ).\n25. Είναι απαραίτητο να υπάρξει μέριμνα για πλήρη αφαίρεση των ΠΡΑΓΜΑΤΙΚΩΝ επισφαλών απαιτήσεων στο έτος που αναγνωρίζονται από την επιχείρηση – ως ανείσπρακτες - μετά από κοινοποίηση εξώδικης πρόσκλησης συμβιβασμού στον πελάτη που θα φέρει βέβαια ημερομηνία επίδοσης. Κατάργηση του υφιστάμενου τρόπου υπολογισμού των επισφαλειών που αναγνωρίζονται ως ζημία σε ποσοστό 0,5% που έγινε 1% και επανήλθε στο 0,5% με τις πολύπλοκες διαδικασίες υπολογισμού και το υψηλό κόστος διαχείρισης.\n26. Όλες οι δαπάνες για τις επιχειρήσεις πρέπει να θεωρούνται παραγωγικές εκ του νόμου και να γνωστοποιούνται μόνο αυτές που δεν γίνονται αποδεκτές από την διοίκηση στο opengov.\n27. Να δημιουργηθεί Τράπεζα πληροφοριών με τις θέσεις της Διοικήσεως που δεν δημοσιεύονται (προσωπικές απαντήσεις-λύσεις) και περαιτέρω να διατίθεται online στους πολίτες και τους φορείς το υλικό αυτό, δηλαδή η μέχρι σήμερα «Αδημοσίευτη Διοικητική Νομολογία». Και τούτο διότι ο «θησαυρός γνώσεων» που υπάρχει σε κάθε επιμέρους Οργανική Μονάδα του Υπουργείου αποτελεί περιουσιακό στοιχείο του Δημοσίου στο πλαίσιο της υλοποίησης της πλέον ουσιαστικής για τη διασφάλιση του κύρους του στρατηγικής επιδίωξης αυτού, δηλαδή της ενιαίας φορολογικής αντιμετώπισης των πολιτών.\n28. Να περιοριστεί το επιτόκιο των προσαυξήσεων σε επίπεδα ίσα με το επιτόκιο δανεισμού του δημοσίου (έντοκα γραμμάτια, ομόλογα). Οι μεγάλες προσαυξήσεις είναι πολύ συχνά ανασταλτικός παράγων καταβολής οφειλών ενώ δημιουργεί και αίσθημα αδικίας στους φορολογούμενους.\nII. Θετικά σημεία του Σ/Ν που αφορούν στις μικρές επιχειρήσεις\nΠαρά τις ισχυρές αντίθετες εισηγήσεις ο Υπουργός Οικονομικών απεδέχθη προτάσεις της ΓΣΕΒΕΕ που αφορούν τις μικρές επιχειρήσεις :\n1. Αύξηση του αφορολόγητου από 10.500 € σε 12.000 € για τους επαγγελματοβιοτέχνες και εμπόρους.\n2. Διατήρηση της ήδη ισχύουσας φορολόγησης των Ο.Ε. (κατ’ εξοχήν μικρών οικογενειακών επιχειρήσεων) και φορολογική ελάφρυνση για τις Ο.Ε. με πάνω από 3 εταίρους. Υπήρξαν εισηγήσεις για φορολόγηση με ανάλογο τρόπο με τις Α.Ε.\n3. Διατήρηση του ειδικού προαιρετικού καθεστώτος αυτοελέγχου (αυτοπεραίωση) των μικρών επιχειρήσεων με όριο κύκλου εργασιών έως 300.000 €.\n4. Ειδική φορολογική απαλλαγή για νέους επιχειρηματίες (έως 35 χρονών) για 3 χρόνια.\nΦορολογική ελάφρυνση λόγω της νέας φορολογικής κλίμακας, υπάρχει και για τις ατομικές επιχειρήσεις – αυτοαπασχολούμενοι με έως 40.000 € κέρδη. Ελάφρυνση προκύπτει και με τα επαγγελματικά ακίνητα (ιδιοχρησιμοποιούμενα) μικρών επιχειρήσεων λόγω κατάργησης ΕΤΑΚ (όριο απαλλαγής 400.000 € που δεν υπήρχε). Ιδιαίτερα θετική και η επιχειρούμενη προσπάθεια με τις διατάξεις του Σ/Ν για περιορισμό της νόμιμης και πολύ μεγάλης φοροαποφυγής των εξωχώριων εταιρειών (offshore). Αποτελούσε πάγια θέση της ΓΣΕΒΕΕ τα τελευταία χρόνια.\nIII. Προτάσεις που αφορούν σε αναπτυξιακά κίνητρα για μικρές επιχειρήσεις\nΓ) Μεταβίβαση μικρών επιχειρήσεων από τη μια γενιά στην άλλη\nΗ διατήρηση των θέσεων εργασίας και οι επενδύσεις αποτελούν τα σημαντικότερα προβλήματα την περίοδο αυτή. Ως εκ τούτου το φορολογικό νομοσχέδιο πρέπει να επιχειρήσει να τα αντιμετωπίσει.\nΣημαντικό είναι επίσης και το πρόβλημα της διατήρησης της οικογενειακής επιχειρηματικότητας, το οποίο σχετίζεται άμεσα και με την όσο το δυνατόν μεγαλύτερη διευκόλυνση μεταβίβασης της επιχείρησης από την μια γενιά στην άλλη\nΑ) Φορολογικές απαλλαγές για τη διατήρηση θέσεων εργασίας\nΗ μείωση της οικονομικής δραστηριότητας κατά την τελευταία περίοδο έχει επιφέρει αντιστοίχως αύξηση της ανεργίας, τάση που αναμένεται να μην υποχωρήσει τουλάχιστον στο εγγύς μέλλον. Συνεπώς, είναι επιτακτική η ανάγκη για ανάπτυξη κινήτρων για τις επιχειρήσεις διατήρησης των θέσεων εργασίας.\n1. Οι επιχειρήσεις οποιασδήποτε μορφής διατηρήσουν στην τρέχουσα χρήση τον αριθμό των Ε.Μ.Ε (Ετήσιες Μονάδες Εργασίας) της προηγούμενης χρήσης σε επίπεδο ακέραιας μονάδας, δικαιούνται για τη τρέχουσα χρήση μείωση του φορολογικού τους συντελεστή κατά 2%- 5%. Το παραπάνω αυτό ποσοστό ωφέλειας, όταν η επιχείρηση εμφανίζει ζημίες μεταφέρεται για έκπτωση στην πρώτη κερδοφόρα χρήση αθροιστικά, εφόσον διατηρούνται οι Ε.Μ.Ε για όλο αυτό το διάστημα. Όταν οι παραπάνω επιχειρήσεις βρίσκονται σε φθίνουσες περιοχές υψηλής ανεργίας και σε παραμεθόριες, το ποσοστό αυτό μπορεί να αυξηθεί κατά 50%. Οι φθίνουσες και παραμεθόριες περιοχές ορίζονται από τον εκάστοτε ισχύοντα επενδυτικό νόμο.\n2. Οι επιχειρήσεις οποιασδήποτε μορφής που θα αυξήσουν μέσα στη τρέχουσα χρήση τον αριθμό των ΕΜΕ (Ετήσιες Μονάδες Εργασίας) σε σχέση με την προηγούμενη χρήση, το επιπλέον μισθολογικό κόστος που θα προκύψει απαλλάσσεται της φορολογίας για τη χρήση μέσα στην οποία επήλθε η αύξηση. Η αύξηση των ΕΜΕ πρέπει να είναι πλέον άλλων συμβατικών επενδυτικών υποχρεώσεων αύξησης των ΕΜΕ της επιχείρησης.\nΤα παραπάνω ισχύουν και σε περιπτώσεις αυτοελέγχου και εφαρμόζονται στα τελικά αποτελέσματα (καθαρά κέρδη) της διαδικασίας.\n• Αν δεν είναι δυνατόν τα κίνητρα αυτά να εφαρμοστούν σε όλες τις επιχειρήσεις, θεωρούμαι ότι είναι απαραίτητο να ισχύσει για τις μικρές με κύκλο εργασίας έως 2.000.000 €. Σε αυτές δηλαδή που απασχολούν το 70% του εργατικού δυναμικού στο ιδιωτικό τομέα.\n• Αν δεν είναι δυνατόν να καθοριστούν τώρα οι μειώσεις φορολογικών συντελεστών να υπάρξει εξουσιοδότηση για έκδοση υπουργικής απόφασης εντός μηνός από την δημοσίευση του νομού.\nΒ) Αφορολόγητο αποθεματικό για επενδύσεις\nΤα φορολογικά συστήματα που ευνοούν το δανεισμό έναντι της παρακράτησης των κερδών της επιχείρησης, οδηγούν σε χαμηλότερα επίπεδα ιδίων κεφαλαίων, με συνέπεια την αύξηση της πιθανότητας εμφάνισης χρηματοοικονομικών δυσχερειών και επομένως καθιστούν πιο ευάλωτες τις επιχειρήσεις ενώ παράλληλα δυσκολεύουν τις προσπάθειες αναδιοργάνωσης ή αναπροσανατολισμού.\nΑπαλλαγή φορολόγησης μέρους των κερδών σε ποσοστό 30% για επιχειρήσεις με ετήσιο κύκλο εργασιών μέχρι 2.000.000 € όταν τα κέρδη αυτά χρησιμοποιούνται για αγορά παραγωγικού, μηχανολογικού, τεχνολογικού εξοπλισμού.\nΤο αφορολόγητο αποθεματικό των επιχειρήσεων έχει αποδειχθεί ότι αποτελεί σημαντικό εργαλείο χρηματοδότησης επενδύσεων, ιδιαίτερα για τις ΜΜΕ και ήδη χρησιμοποιείται επιτυχώς σε πολλές χώρες της ΕΕ.\nΣύμφωνα με το Νέο Κανονισμό 1998/2006 της Ευρωπαϊκής Επιτροπής (de minimis, ενισχύσεις ήσσονος σημασίας) επιτρέπονται ενισχύσεις έως 200.000 € ανά επιχείρηση για οποιαδήποτε περίοδο τριών ετών. Οι ενισχύσεις αυτές μπορεί να είναι εκτός των άλλων και μέσω φορολογικών κινήτρων και απαλλαγών. Οι ενισχύσεις αυτές σύμφωνα με τον κανονισμό δεν επηρεάζουν το εμπόριο μεταξύ κρατών μελών ή/και δεν στρεβλώνουν ούτε απειλούν να στρεβλώσουν τον ανταγωνισμό και δεν εμπίπτουν στο πεδίο εφαρμογής του άρθρου 87 § 1 της Συνθήκης.\nΓ) Κατάργηση φορολογίας κατά τη μεταβίβαση επιχειρήσεων\nΤο θέμα της μεταβίβασης των επιχειρήσεων, ειδικότερα των Μικρών και Μεσαίων αποτελεί ζήτημα ιδιάζουσας σημασίας, τόσο σε Ευρωπαϊκό όσο και σε εθνικό επίπεδο, δεδομένων των συνθηκών (οικονομικών, δημογραφικών κλπ.) που επικρατούν στα πλαίσια της ΕΕ. Σύμφωνα με εκτιμήσεις της Ευρωπαϊκής Επιτροπής, το ένα τρίτο των επιχειρηματιών της ΕΕ και κυρίως αυτών που διαχειρίζονται οικογενειακές επιχειρήσεις, θα αποσυρθεί μέσα στα επόμενα δέκα έτη, γεγονός που θα έχει επιπτώσεις σε περίπου 690.000 μικρομεσαίες επιχειρήσεις και 2,8 εκ. θέσεις απασχόλησης. Συνεπώς το θέμα της μεταβίβασης είναι στενά συνδεδεμένο με αυτό της επιβίωσης των επιχειρήσεων και κατ’ επέκταση της οικονομικής ανάπτυξης και της διατήρησης και δημιουργίας περισσοτέρων και ποιοτικότερων θέσεων απασχόλησης.\n• Κατάργηση των φορολογικών συντελεστών όσον αφορά τη μεταβίβαση επιχειρήσεων από επαχθή αιτία (πώληση) σε τρίτους, σε υπαλλήλους της επιχείρησης και σε συγγενείς της Α΄ και Β΄ κατηγορίας του άρθρου 29 του Ν. 2961/2001.\n• Κατάργηση των φορολογικών συντελεστών που προβλέπονται στην παράγραφο 7 του άρθρου 29 του Ν. 2961/2001 σχετικά με τη φορολόγηση μεταβίβασης λόγω δωρεάς ή γονικής παροχής.\nΠολλές χώρες της Ε.Ε. (π.χ. Εσθονία, Ιταλία, Κύπρος, Σλοβακία, Σουηδία) έχουν καταργήσει τους φόρους κληρονομιάς. Συνολικά σε 21 χώρες ο φόρος κληρονομιάς για τις μεταβιβάσεις επιχειρήσεων έχει καταργηθεί ή σε ορισμένες περιπτώσεις προβλέπεται προνομιακή μεταχείριση για τη μείωση της φορολογικής επιβάρυνσης, λόγω του ότι οι φόροι κληρονομιάς αφαιρούν ρευστότητα και περιουσιακά στοιχεία από τις επιχειρήσεις.\n• Κατάργηση των φορολογικών συντελεστών για την πώληση της επιχείρησης προς τους υπαλλήλους της επιχείρησης Στην ισχύουσα νομοθεσία οι υπάλληλοι νοούνται ως “τρίτοι” και υπόκεινται σε συντελεστή 20%. Ωστόσο, η επαγγελματική τους γνώση πάνω στα θέματα της επιχείρησης αποτελεί σημαντικό εχέγγυο για την εξασφάλιση της επιβίωσής της και τη διατήρηση των θέσεων εργασίας.\n• Κατάργηση του φόρου, τέλους ή εισφοράς υπέρ του Δημοσίου ή τρίτων που επιβάλλονται στη Σύμβαση μεταβίβασης.\n• Τα υφιστάμενα Αφορολόγητα Αποθεματικά να μη φορολογούνται, εφόσον δεν αναλαμβάνονται ή διανέμονται κατά το χρόνο μεταβίβασης της επιχείρησης.\nΣτο σχέδιο νόμου που μόλις κατατέθηκε η φορολογική μεταχείριση της μεταβίβασης επιχειρήσεων (μεριδίων) αντιμετωπίζεται δυσμενέστερα από ότι ίσχυε έως τώρα (άρθρο 5 παρ. 2 του νομοσχεδίου). Από 1,2 % που ίσχυε για μεταβίβαση σε ‘Α βαθμού συγγένειας αυξάνεται σε 5 % !!!\n• Υφυπουργό Οικονομικών\n• Γεν. Γραμματέα Υπ. Οικονομικών\nκ. Η. Πλασκοβίτη\n• Γεν. Γραμματέα Φορολογικών &\nκ. Δ. Γεωργακόπουλο\nΣτην Ελλάδα με την μεγάλη υποχώρηση της Παραγωγικής βάσης τα τελευταία 15 χρόνια, επιχειρούμε να εξοντώσουμε ότι απέμεινε με την επιβολή Φόρου Πολυτελείας στα παραγόμενα προϊόντα αργυροχρυσοχοΐας (και δέρματος) Ενός κλάδου από τους λίγους που παρέμειναν εξωστρεφείς.\nΤα δε προϊόντα τους αποτελούν αντικείμενο ενδιαφέροντος και για τους επισκέπτες στην χώρα μας κατά την τουριστική περίοδο.\nΤο κράτος τελικά δεν θα εισπράξει και περισσότερα έσοδα. Θα χαθούν θέσεις εργασίας σε βιοτεχνικές μονάδες. Θα ανθίσει το λαθρεμπόριο και οι πωλήσεις μέσω διαδικτύου. Θα ενδυναμωθεί δε και η αγορά όμορων χωρών όπως η Τουρκία με παράδοση στα εν λόγω προϊόντα.\nΗ ανάκληση του Φόρου Πολυτελείας στα προϊόντα αργυροχρυσοχοΐας και δέρματος είναι απαραίτητη.\nΣημειωτέον ότι η επιβολή φόρου Πολυτελείας ακόμα και στα αυτοκίνητα, εφαρμόζεται από ένα ποσό και πάνω (17.000 €).\nΠιστεύουμε να μην επιμείνετε στην λάθος επιλογή για επιβολή φόρου Πολυτελείας στην Αργυροχρυσοχοΐα (και δέρματος).\nΠροτείνουμε την ανάκληση ή αν δεν είναι δυνατόν την επιβολή του Φόρου για αντικείμενα αξίας 5.000 € και άνω και μόνο στον τελικό καταναλωτή, όχι στην Βιοτεχνία. Πλήττεται η εξαγωγική δραστηριότητα με την επιβολή του φόρου Πολυτελείας στην παραγωγή όταν στην Ελλάδα την ψάχνουμε με το “Φανάρι του Διογένη”.


Το Ericsson 5G "τρέχει" με ταχύτητες 5 Gbps — InfoCom\nBy infocom on\t 21/07/2014 Ασύρματες, Διεθνή, Κινητή, Τεχνολογίες, Τηλεφωνία\nΗ Ericsson πραγματοποίησε ζωντανή δοκιμή πρωτότυπης τεχνολογίας 5G, επιτυγχάνοντας ταχύτητα μετάδοσης 5 Gbps σε ζώνη συχνοτήτων 15 GHz. Οι επιδόσεις του 5G θα επιτρέψουν νέες εφαρμογές machine-to-machine, που θα ωφελήσουν τόσο τους καταναλωτές όσο και τις επιχειρήσεις.\nΚαθώς η υλοποίηση του 5G στα εμπορικά δίκτυα κινητής τηλεφωνίας αναμένεται το 2020, η Ericsson (NASDAQ:ERIC) έχει ήδη επιτύχει ταχύτητες 5 Gbps σε ζωντανές δοκιμές της πρωτότυπης δικτυακής τεχνολογίας 5G της εταιρείας. Αυτή η απόδοση θα αποδειχτεί ζωτικής σημασίας, τόσο για την αντιμετώπιση της αδιάκοπης αύξησης της ζήτησης δεδομένων μέσω κινητών συσκευών, όσο και γιατί θα καταστήσει εφικτή την επόμενη γενιά εφαρμογών machine-to-machine. Ανώτερα στελέχη των εταιρειών NTT DOCOMO και SK Telecom έγιναν μάρτυρες του επιτεύγματος αυτού, στο εργαστήριο της Ericsson στη Στοκχόλμη.\nPrevious ArticleΗ Dell παρουσιάζει στην Ελληνική αγορά τα νέα laptop Inspiron\nNext Article Έρευνα του ΣΕΠΕ για τον κλάδο Ανάπτυξης Λογισμικού στην Ελλάδα


ΜΥΓΔΑΛΙΑ ΑΡΚΑΔΙΑΣ: Διαλέγω πριν απο εσάς για σας\nΔιαλέγω πριν απο εσάς για σας\n• Η Moody's υποβάθμισε τον Μιχάλη σε Αργυροχοϊδη.\n• Σε περίπτωση ανασχηματισμού απλώς σημειώνω ότι ο Θοδωρής Ζαγοράκης είναι ελεύθερος υποχρεώσεων.\n• Τα φαρμακεία, ο Μιχάλης, γενικώς το ΠΑΣΟΚ εσχάτως είναι medical case...\n• O Παπαδήμος θα δει υπουργούς για τη νέα δανειακή σύμβαση, μετά θα δει τον Τσαρλς Νταλάρα και ειλικρινά θα ήθελα να ξέρω τι όνειρο θα δει στον ύπνο του.\n• Η τρόικα δεν θα έχει ετοιμάσει έκθεση για την Ελλάδα ως τη σύνοδο κορυφής. Τι να την κάνει; Με ένα νεύμα λέγονται όλα.\n• Ο Παπαδήμος είναι η μοναδική μας ελπίδα για να δούμε, επιτέλους, σοβαρούς τεχνοκράτες με υπουργικό χαρτοφυλάκιο. Εν ανάγκη και ξένους.\n• Έρχεται νέο κύμα ψύχους, αλλά μπορεί να το αποτρέψει ο Λοβέρδος με τροπολογία.\n• O Παπαδήμος τους ξαναμαζεύει σε σύσκεψη. Προφανώς για να δουν φωτογραφίες από Κόστα Ρίκα, Μόσχα και το εγγόνι του μπάρμπα Γιώργου.\n• Δεν νομίζω πλέον η τρόικα να συζητάει μέτρα με τον Βενιζέλο. Πρέπει να του τα ζωγραφίζουν ή να τα δείχνουν με χειρονομίες.\nΧρυσοχοϊδης: «ταράζω τα νερά ενός πεθαμένου συστήματος.» Και εμάς μας πεθαίνεις.\nO Παπαδήμος τους ξαναμαζεύει σε σύσκεψη. Προφανώς για να δουν φωτογραφίες από Κόστα Ρίκα, Μόσχα και το εγγόνι του μπάρμπα Γιώργου.\nΔεν νομίζω πλέον η τρόικα να συζητάει μέτρα με τον Βενιζέλο. Πρέπει να του τα ζωγραφίζουν ή να τα δείχνουν με χειρονομίες.\nΧθες το ΠΑΣΟΚ ήταν πέμπτο στη δημοσκόπηση. Σήμερα;\nΘέλετε να δείτε τον «Θεό της Σφαγής» στα Village; Κερδίστε προσκλήσεις!\nΟ Κουτρουμάνης θέλει να συμμετέχουν και οι τρεις πολιτικοί αρχηγοί στις συζητήσεις με την τρόικα. Αν γίνει αυτό να φροντίσει να υπάρχουν σκληρά ποτά στο τραπέζι.\nΈρχεται την Πέμπτη ο Νταλάρα για να κλείσει η συμφωνία. Ο ιστορικός του μέλλοντος πρέπει να είναι λογιστής.\nVPRC: Πέμπτο κόμμα το ΠΑΣΟΚ, δεύτερη η Δημοκρατική Αριστερά. Αν ήμουν Κουβέλης θα έκανα τον ΓΑΠ επίτιμο πρόεδρο.\nΗ Κατερίνα Γκίκα μας έστειλε μια φωτογραφία με το ουράνιο τόξο που αντίκρισε βγαίνοντας από την Βουλή κι αναρωτιέται «μετά την καταιγίδα υπάρχει ελπίδα;»\nΟι κοινωνικοί εταίροι συμφώνησαν να διατηρηθούν κατώτατος, 13ος και 14ος μισθός. Μένει να ερωτηθούν το ΠΑΜΕ και η τρόικα.\nΕίπε ο Χρυσοχοΐδης για τον εαυτόν του:\n-Δεν έχω κανένα ψεγάδι στον τομέα της τιμιότητας.\nΓι αυτό κι εμείς , μη έχοντας τι να πούμε καθότι μείναμε άφωνοι, του αφιερώνουμε το πολυφωνικό, ευπρεπές και επιτυχημένο τούτο άσμα.\n(κλικ στο «εδώ» πάνω αριστερά)\nδεν ειναι καλα οι ανθρωποι ,θελουν ολοι γιατρο\nΑφερωμένο στον ημέτερο Κούκο που σίγησε λόγω ξαφνικού χειμώνος, με την ευχή να λαλήσει φέτος πριν το μήνα του για το καλό του έθνους.\nΑφιερωμένο στον ημέτερο Κούκο , που σίγησε λόγω βαρύτατου χειμώνος, με την ευχή να λαλήσει φέτος πριν το μήνα Μάη για το καλό του έθνους.\nΆτυχος ο Κούκος. Προσπάθησα ανωτέρω να του αφιερώσω το "ΜΙΑ ΦΟΡΑ ΕΙΝ Η ΛΕΒΕΝΤΙΑ" με τη Μαρίνα Πολυχρονοπούλου και δεν τα κατάφερα. Στην απελπισσία μου, έκανα κλικ στο παλιακό αυτό του Καρακωστα, με την ελπίδα ότι θα του αρέσει σαν... πααλιακός που είναι.\nΑλλά θα την πετύχω κάποτε την Μαρίνα, δεν θα την πετύχω ;\nτο ποιο εξαιρετικο ασμα που ερμηνευει η μαρινα αβαδαιε και λεει με τρομερο παθος ειναι το σημερα βγηκα να χαρω βρεστο γιατι εγω δεν εμαθα πως ξεγενατε με το νις κειμενο μες το κειμενο.οταν λεου πρωτο....πρωτο,οσο για το κουκος ειμαι ενα χιονισμενο κορακι μες την κατσιφαρα.δηλ τοπιο του μακαριτη πια θοδωρου αγγελοπουλου και δεν εχει ανοιξη φετο για μενα.ειμαι πια ραγιας των νεοτουρκων$$$$$$$$$$\nεδω\nεδω\nΠολύ δύσκολη η Μαρίνα, αδερφέ μου !\nΠαρακαλείται ο μπλογκερ να εξυπηρετήσει την όλη κατάσταση επικολλώντας εδώ το άσμα "ΣΗΜΕΡΑ ΒΓΗΚΑ ΝΑ ΧΑΡΩ" της Μαρίνας Πολυχρονοπούλου. Αρέσει πολύ στον ημέτερο Κούκο και του το αδφιερώνουμε Α Ν Α Ν Τ Ι Λ Ε Κ Τ Ω Σ, που λένε και οι εισαγγελείς.\nκαλημερα αβαδαιε,ευχαριστω για την αφιερωση ,να τ ακουσεις και συ!\nΕγω το άκουσα και το ξανάκουσα, αλλά δεν μπόρεσα να το επικολλήσω εδώ, γι αυτό και ζήτησα τη βοήθεια του μπλογκερ. Αργεί όμως και θα με κάνει να σου αφιερώσω κάτι άλλο, όπως: "ΤΟ ΛΕΝΕΝΕ ΟΙ ΚΟΥΚΟΙ ΣΤΑ ΒΟΥΝΑ ΚΑΙ ΟΙ ΠΕΡΔΙΚΕΣ ΣΤΑ ΠΛΆΓΙΑ" ας πούμε. Ή κάτι ανάλογο.\nεδω\n(κλικ στο "εδώ"\nΕνα κλικ στο πιο πάνω "εδώ" και...μέσα είσαι, Κούκε.\nΜόνο που σ΄αυτό. αδικείται ο Μπρουκλόγιαννης από την ηχογράφηση.\nΑλλά επερωτώμεν εναγωνίως :\nΥπάρχει κυβέρνηση ;\nΥπάρχει κοινωνία ;\nΥπάρχει, ακόμη , ο Σόλων ; Και αν υπάρχει, διατί κωφεύει ; Δεν φοβάται μην εκγραγεί από την πολλή...κουφαμάρα ;\nΤου το αφιερώνω ειδικά...\nΑφιερωμένο στον Σόλωνα ειδικά.\nTo "ΛΕΒΕΝΤΗΣ ΕΊΣΑΙ ΜΑΤΙΑ ΜΟΥ" προσπάθησα να αφιερώσσω εδώ στον Σολωνα και εστάθη αδύνατο να το κατορθώσω - μου ΄σκασε την μπάκα! Τυχαίο ; Δεν νομίζω.\nΕπιτέλους το πέτυχα, Σόλων (κάνε κλικ στο αμέσως επάνω "εδώ" να ακούσεις το ασμα). Η ανωμαλία ήταν σε κάτι "εισαγωγικά" της αντζέντας, τα οποία αφαίρεσα και ησύχασα. Στο αφιερώνω ΕΙΔΙΚΑ , όπως λέμε ΕΞΑΙΡΕΤΙΚΑ.\nΥΓ. Τελικά, με το διαολομηχάνημα τούτο, αν το καλομεταχειριστείς, μπορεί και να τρελαθείς με τις δυνατότητες που έχει. Κάνει τα πάντα ! Και όταν λέμε τα πάντα, εννοούμε τα πάντα. Μέχρι μπομπότα ανεβατή κανει. Θα ψάξω να δω αν κάνει και λειψή της πουγάνας...\nΕπίσης, ένα κλικ στο αμέσως επάνω "εδώ" για να απολαύσετε το άσμα της Μαρίνας. Προσπάθησα χθες να το αφιερσω στον ημέτερο Κούκο, αλλά δεν το κατόρθωσα. Κι επειδή παιδεύτηκα κι επειδή μου άρεσε... το αφιερώνω εις εαυτόν. Αλλά είναι αυτό ΗΘΙΚΟ και ΝΟΜΙΜΟ ; Δεν βαριέσαι καημένε... ψύλλους στά άχερα !\nνομιμοτατο αβαδαιε,ακουσα και το δικο μου λες και βγηκε απο τη μανιβελα του φωνογραφου,κι οπως ειναι το τραγουδι απο το κλαμα στη χαρα κι αναποδα εδεδετσι μου ρχοτανε και μενα .μεχρι και του σολωνα ακουσα.μαλιστα το δικο μου τοστειλα σε μια ομαδα π ακουνε μονο δημοτικα.αλλα να φτειαξεις φεις μπουκ να μιλαμε κατ ευθειαν\nΚαι αφού... βρήκαμε παπά, ας πούμε και μια ζεμπεκιά.\nΩραίο παιχνίδι βρήκες Αβαδαίε. Η ζεμπεκιά είναι φάουλ.\nΑβ πραγματικό άσμα είναι αυτό της Μαρίνας.\nΑυτό και το Μαράθηκαν τα δέντρα είναι τ αγαπημένα μου τραγούδια απο την Μαρίνα\nAfieromeno ston ab apo ton sympatrioti diamanti\nΔεχόμεθα και " παραγγελιές".\nΚαι τώρα παρακαλούμε να σηκωθεί για χορό η παρέα του κ. Νις .\n( Τι χειροκροτάς, ρε Σόλωνα ; Για ... Σύλλογο το πέρασες; )\nΕμενα μόνο με ντουφεκάει τώρα ο Σόλωνας Αβ\nΝα χορέψω αλλά ποιος θα ρίχνει όμως\nΣε ντουφεκάει, είπες, ο Σόλων; Δεν νομίζω ότι είναι τόσο φονικός στην πράξη ! Στα προφορικά ναί, αλλά στα γραπτά πιάνει πάτο.\nΌσο για το ποιος ρίχνει στα όργανα τη στιγμή που κάποιος λεβέντης σούρνει το χόρο, ένα πράμα ήθελα να έβλέπα από τα παλιά : Να βγαίνουν μία μία οι θείτσες μέσα από τον ένα γύρω κόσμο και κατυθυνόμενες με υπερηφάνεια προς τα όργανα να ψαχουλεύουν στο κόμπο του μαντηλιού τους για το δίφραγκο. Και να αναρωτιούνται οι γύρω: τί συγγένεια έχει τώρα αυτή με τον λεβέντη που χορεύει;\nΑφιερωμένο εξαιρετικά από τον Σόλωνα στον Νις.\nΚαι που κολάει το φανταρηλικι ρε Σόλωνα?\nΌτι εγώ , ο Σόλων, υπηρετώ πάντα στην πρώτη γραμμή του μετώπου, ενώ εσείς παραμένετε στα μετόπισθεν ως έφεδροι παρατηρητές και υψηλοί σχολιαστές τύπου Αβαδαίου...\nΝΑ ΜΟΥ ΖΗΣΕΙΣ, ΡΕ ΧΡΥΣΟΣΤΟΜΕ ΣΟΛΩΝΑ! ΣΣ ΠΑΩ...\nΣΕ ΠΑΩ, είπαμε και σου αφιερώνω το άνωθεν.\nΤό άνωθεν που να πάρει ο διάολος με το μηχάνημα αυτό που έμπλεξα !\n-- "Κωλοέλληνες" ! Δεν μπορείτε να τα βάλετε με την Τρόικα και τα βάζετε με τον Σόλωνα. Τι σας έφταιξε ρε η ψυχούλα ;;;\n-- Έλα ντε !\nΚαρατζαφέρη της Γλανιτσιας τον λέει κάποιος. Και φίλος του μάλιστα\nΟυδεμία ομοιότης με τον πρόδρο του Αδώνιδος. Αλλά μ΄αυτά και μ΄αυτά, θα δούμε το καλοκαίρι τις αγανακτισμένες νυφάδες του χωριού να διαδηλώνουν στην πλατεία με συνθήματα σε πανό, όπως :\nΚΑΤΩ ΤΑ ΧΕΡΙΑ ΑΠΟ ΤΟΝ ΣΟΛΩΝΑ.\nΣΟΛΩΝ ΘΥΜΗΣΟΥ - ΕΙΜΑΣΤΕ ΜΑΖΙ ΣΟΥ.\nΕΝΑΣ ΕΊΝΑΙ Ο ΣΟΛΩΝ - Ο ΓΗΓΕΝΗΣ ΑΠΟΛΛΩΝ !\nΕΛΛΑΣ ΕΛΛΗΝΩΝ ΣΟΛΩΝΙΚΏΝ.\nΤέτοια πέστου Αβ, αλλά εμάς εδώ έχει μπανταβώσει και όχι εσένα\nΝα ήξερες τι τραβήξαμε προχτές στην πίτα πάλι απο τον Σόλωνα\nειναι αληθεια ρε νις αυτο που κυκλοφορει.....μολις, λεει τον ζορισατε πολλυ εβγαλε το μασουρι και τοκανε μοστρα.εγω δεν το πιστευω γιατι δεν βγηκε ακομα ανθρωπος να ζορισει τον σολωνα.gerolykos\nΝαι αλλά δεν τάβγαλε από ζόρι .Για να μας σκάσει τάβγαλε μας τάδειχνε και γέλαγε. Δεν πρόλαβα να του τ αρπάξω.Του λέω ο Αβ είπε να τα φάμε στίς πουτάνες.Δεν πάμε να τα φάμε όλοι μαζί όπως είμαστε εδώ χάμου από το να τα φας μοναχός σου?\n. Είμαστε καμιά 15 αρια εν το μεταξύ\nΟχι λέει φεύγω για Τρίπολη τώρα.\nξερεις γιατι γελαγε......μεσα ειχε χαρτια ασπρα......τουλαχιστον ο μπαντεβας επρεπε να το καταλαβει...gerolykos\nΕίναι το πιο πιθανό\nμαθαινω οτι σβεναιτε στα γελια.....gerolykos\nΘα του βγει ξινό στο τέλος


Ξανά τσουνάμι στην Ιαπωνία! (video) – inlife by INPAOK\nΈνα μικρό τσουνάμι, με κύματα ύψους περίπου 30 εκατοστών έπληξε την επαρχία της Φουκουσίμα, έπειτα από την ισχυρή σεισμική δόνηση που σημειώθηκε στις ανατολικές ακτές της Ιαπωνίας.\nΟ σεισμός των 7,3 Ρίχτερ σημειώθηκε στις 3:10 π.μ. (τοπική ώρα) σε απόσταση περίπου 320 χιλιομέτρων από την πόλη Ισινομάκι, στην επαρχία Μιγιάγκι της νήσου Χονσού και το εστιακό του βάθος υπολογίστηκε στα 10 χιλιόμετρα.\nΗ αρμόδια ιαπωνική υπηρεσία εξέδωσε «κίτρινη» προειδοποίηση για τσουνάμι ενός μέτρου στην Φουκουσίμα, ενώ ζητήθηκε από τα συνεργεία που εργάζονται στα πυρηνικό εργοστάσιο να εγκαταλείψουν την περιοχή.\nΜέχρι στιγμής δεν υπάρχουν πληροφορίες για καταστροφές από το τσουνάμι ή τον σεισμό, ο οποίος έγινε αισθητός και στο Τόκιο. Επίσης, δεν έχουν αναφερθεί προβλήματα στον πυρηνικό σταθμό της Φουκουσίμα, ο οποίος είχε πληγεί από τον σεισμό και το τσουνάμι του 2011.\nΑλλάζει η ώρα τη Κυριακή!


Ιεραποστολικός & Φιλανθρωπικός Σύλλογος «Δράσις» - Μία σπουδαία εκδήλωση με σπουδαίους καλλιτέχνες - Πολιτισμός - Νέα Κρήτη\nΤώρα διαβάζετε: Ιεραποστολικός & Φιλανθρωπικός Σύλλογος «Δράσις» - Μία σπουδαία εκδήλωση με σπουδαίους καλλιτέχνες\nΙεραποστολικός & Φιλανθρωπικός Σύλλογος «Δράσις» - Μία σπουδαία εκδήλωση με σπουδαίους καλλιτέχνες\nΗ είσοδος θα είναι ελεύθερη με σκοπό οι επισκέπτες\nΚυριακή, 13 Σεπτεμβρίου 2020, 8:30 μμ, Κηποθέατρο Νίκος Καζαντζάκης\n«Στα μονοπάτια της ορθοδοξίας και της παράδοσης» την Κυριακή 13 Σεπτεμβρίου 2020, ώρα 20:30 στο Κηποθεάτρο «Νίκος Καζαντζάκης»\nΜουσικοχορευτική εκδήλωση με σπουδαίους καλλιτέχνες διοργανώνει ο Ιεραποστολικός και Φιλανθρωπικός Σύλλογος «Δράσις», στο Κηποθέατρο «Νίκος Καζαντζάκης».\nΟ Ιεραποστολικός και Φιλανθρωπικός Σύλλογος με πλούσιο και ιερό έργο, διοργανώνει αυτή την εκδήλωση την Κυριακή 13 Σεπτεμβρίου μαζί με την Περιφέρεια Κρήτης και την στήριξη του Δήμου Ηρακλείου.\nΜε ευαισθησία για την Αφρική και την μοίρα της, ο Ιεραποστολικός και Φιλανθρωπικός Σύλλογος «Δράσις», ανοίγει ένα παράθυρο σε αυτή την «άγνωστη» ήπειρο αισιοδοξώντας να μπορέσει να χαρίσει λίγο φως στο σκοτάδι της καθημερινότητας των συνανθρώπων μας εκεί.\nΚάθε πολίτης της Αφρικής πρέπει να ζει και να ζει με αξιοπρέπεια, αξίες και δικαιώματα. Για τον σκοπό αυτό ο Ιεραποστολικός και Φιλανθρωπικός Σύλλογος «Δράσις» οργανώνει την Μουσικοχορευτική εκδήλωση «Στα μονοπάτια της ορθοδοξίας και της παράδοσης» την Κυριακή 13 Σεπτεμβρίου 2020 και ώρα 20:30 στο Κηποθέατρο «Νίκος Καζαντζάκης».\nΗ είσοδος θα είναι ελεύθερη με σκοπό οι επισκέπτες της εκδήλωσης να διαθέσουν το ελάχιστο που μπορούν σε κουμπαρά που θα υπάρχει στο Κηποθέατρο κατά την διάρκεια της εκδήλωσης.\n- Σκοπούς και τραγούδια της Κρήτης από τον βιολάτορα Αντώνη Μαρτσάκη και τους μουσικούς του.\n- Χορευτική παράσταση και μερακλίδικη εμφάνιση παρέας από τον Λαογραφικό Όμιλο Λάζαρος και Μανώλης Χνάρης.\n- Νανουρίσματα και τραγούδια από την Βούλα Στρατάκη.\n- Αφήγηση παραμυθιών από την αφηγήτρια - παιδαγωγόΕλεάνα Χατζάκη.\n- Αναφορά στο έργο του κρητικού λαογράφου Αριστοφάνη Χουρδάκη.\n- Αναφορά στο ιεραποστολικό έργο με βιντεοπαρουσίαση.\nΠοιος είναι ο Σύλλογος και ποια η δράση του\nΟ Ιεραποστολικός και Φιλανθρωπικός Σύλλογος «Δράσις» είναι εθελοντικός, μη κερδοσκοπικός σύλλογος μέριμνας και προστασίας για κάθε συνάνθρωπο όχι μόνο της Ελλάδας αλλά και ολόκληρης της γης. Ιδρύθηκε νόμιμα, σύμφωνα με την 86/2017 απόφαση του ειρηνοδικείου Ηρακλείου, με αποκλειστικό σκοπό την προσφορά βοήθειας και μέχρι σήμερα αριθμεί 502 μέλη.\nΜέσα σε τρία χρόνια ο Σύλλογος έχει κατορθώσει:\nΝα βοηθήσει άτομα και οικογένειες με τρόφιμα, φάρμακα και ρουχισμό,\nΕνίσχυσε τους πυρόπληκτους στο «Μάτι» της Αττικής,\nΣυνδιοργάνωσε εθελοντικές αιμοδοσίες, σε συνεργασία με άλλους συλλόγους, όπως π.χ. η εθελοντική αιμοδοσία των μελών του συλλόγου μας για την ενίσχυση ατόμων με μεσογειακή αναιμία, που πραγματοποιήθηκε με μεγάλη επιτυχία στις 15-07-2018,\nΊδρυσε τράπεζα αίματος,\nΙεραποστολική δράση για την ενίσχυση του Ιεραποστολικού έργου, μέσω οικονομικής και υλικής βοήθειας (αποστολή containers) σε δοκιμαζόμενες χώρες της Αφρικής, και συγκεκριμένα στις νεοϊδρυθείσες ορθόδοξες, ελληνικού στοιχείου ιερές μονές Αγίου Νεκταρίου-Νοτίου Αφρικής, Παναγίας Τριχερούσης-Κένυας και Ι.Μ. Οσία Μακρίνα -Τανζανίας. Οι παραπάνω μονές εκτός από την σημαντική υλική βοήθεια που παρέχουν για την στήριξη των αδυνάτων κατοίκων, προσφέρουν και σημαντικό παιδαγωγικό και θεολογικό έργο στον πληθυσμό των προαναφερθέντων περιοχών.\nΠρόεδρος: Ευάγγελος Αποστολάκης\nΑντιπρόεδρος: Εμμανουήλ Καναβάκης\nΓενικός Γραμματέας: Δημήτρης Διακαινισάκης\nΤαμίας: Βαρβάρα Σχοιναράκη\nΥπεύθυνος Πολιτιστικών εκδηλώσεων: Μιχάλης Αποστολάκης\nΥπεύθυνος Ιεραποστολικού Έργου: Γεώργιος Κουτάντος\nΥπεύθυνος Φιλανθρωπικού Έργου: Μιχάλης Ορφανουδάκης


Πεταλιέρα Γυμναστικής Mini Welly E Everfit (04-432-106) | Fitness Sport\nΑρχική σελίδα\tΌργανα Γυμναστικής\tΠοδήλατα Γυμναστικής\tΠεταλιέρες\tΠεταλιέρα Γυμναστικής Mini Welly E Everfit (04-432-106)\nΠεταλιέρα Γυμναστικής Mini Welly E Everfit (04-432-106)\nΧρήση: τόνωση κι ενδυνάμωση χεριών και ποδιών (τοποθετείται πάνω σε ένα σταθερό σημείο).\nΕξαιρετικό για φυσικοθεραπεία.\nΕνδείξεις: χρόνος, θερμίδες, περιστροφές, ταχύτητα, scan.\nΠρογράμματα: 5 προ-εγκατεστημένα.\nΡύθμιση ταχύτητας μέσω του τηλεχειριστηρίου.\nΤαχύτητα περιστροφών: από 28 έως 76 στροφές/λεπτό σε 12 επίπεδα.\nΔυνατότητα πεντάλ προς τα εμπρός και προς τα πίσω.\nΠετάλια: εργονομικό σχήμα για άνετο πιάσιμο τόσο των χεριών όσο και των ποδιών με δέστρες πεταλιών.\nΜοτέρ: 230 Volts / 60 Watts.\nΚαθαρό βάρος: 6 Kg.\nΔιαστάσεις (ΜxΠxΥ): 42 x 40 x 29 cm.\nΒάρος συσκευασίας: 7 Kg.\nΔιαστάσεις συσκευασίας (ΜxΠxΥ): 43 x 29 x 21 cm.\nΠεταλιέρα Γυμναστικής Mini Welly E Everfit (04-432-106) ποσότητα\nΚωδικός προϊόντος: K04-432-106\nΚατηγορίες: Όργανα Γυμναστικής, Πεταλιέρες, Ποδήλατα Γυμναστικής\nΠεταλιέρα – mini ποδήλατο γυμναστικής ιδανικό για ελαφριά χρήση για ασκήσεις των ποδιών και των χεριών αφού τοποθετηθεί σε μία σταθερή επιφάνεια.\nΗ πεταλιέρα βρίσκει απόλυτη εφαρμογή στην παθητική άσκηση και σε ασκήσεις αποκατάστασης και αποθεραπείας.\nΗ ρύθμιση της αντίστασης γίνεται ηλεκτρικά με τηλεχειριστήριο σε 12 επίπεδα


ΠΡΩΤΟΒΟΥΛΙΑ ΓΙΑ ΤΑ ΔΙΚΑΙΩΜΑΤΑ ΤΩΝ ΚΡΑΤΟΥΜΕΝΩΝ : Μια φυλακή αλλιώτικη απ' τις άλλες\nΈνα εναλλακτικό σωφρονιστικό σύστημα βασισμένο όχι στον εγκλεισμό και τις κυρώσεις αλλά στην εμπιστοσύνη και τη συλλογική δουλειά, δοκιμάζουν οι αρχές στη Νορβηγία. Πρόκειται για τις αγροτικές φυλακές στο νησί Μπαστόι, όπου οι κρατούμενοι προετοιμάζονται για την επανένταξή τους στην κοινωνία εκτρέφοντας ζώα και καλλιεργώντας οικολογικά προϊόντα σε καθεστώς σχετικής ελευθερίας και περιβάλλον ειδυλλιακό.\nΣε ένα γραφικό νησάκι στο φιόρδ του Όσλο, 115 κατάδικοι όλων των κατηγοριών -από μικροκακοποιοί μέχρι βιαστές και δολοφόνοι- μαθαίνουν να γίνονται αυτάρκεις και να ξαναπαίρνουν τη ζωή τους στα χέρια τους. Στον αντίποδα του Αλκατράζ, το πρόγραμμα που εφαρμόζεται εκεί βασίζεται σε ανθρωπιστικές και οικολογικές αρχές. Τα κλασικά κελιά της φυλακής έχουν δώσει τη θέση τους σε σπιτάκια που δεν κλειδώνουν ποτέ και οι φύλακες σε επόπτες που δεν κρατούν όπλο και φωνάζουν τους κρατουμένους με τα μικρά τους ονόματα. Εκείνοι ασχολούνται με την ξυλουργική, την κτηνοτροφία, την καλλιέργεια της γης, πάντοτε χωρίς χημικά, και το ψάρεμα του αστακού με το ειδικό πλοιαράκι της φυλακής. Οι εργασίες διαρκούν από τις 8 το πρωί ως τις 3 μετά το μεσημέρι και η υπόλοιπη μέρα είναι ελεύθερη για κολύμπι, περιπάτους, μουσική και σπορ. Η ομάδα ποδοσφαίρου της φυλακής συμμετέχει μάλιστα σε ένα ερασιτεχνικό πρωτάθλημα με ομάδες τοπικών επιχειρήσεων κι απολαμβάνει το εξαιρετικό προνόμιο να παίζει όλα τα παχνίδια εντός έδρας. Η επαφή των τροφίμων με τον έξω κόσμο δεν περιορίζεται εδώ: μια παραλία του νησιού είναι ανοιχτή στο κοινό κι έχει γίνει αγαπημένο μέρος συνάντησης πολλών ιστιοπλόων. Όπως εξηγεί ο διευθυντής της φυλακής Εϊβιντ Αλνάες το σύστημα βασίζεται στην πλήρη εμπιστοσύνη. Είναι ενδεικτικό ότι το χειμώνα ένας μόνον επόπτης συνοδεύει πέντε κρατουμένους που πηγαίνουν, καθένας με το αλυσοπρίονό του, για ξύλα στο δάσος. Οι κρατούμενοι διαχειρίζονται ακόμη και το φέρι μπόουτ που συνδέει το Μπαστόι με την ηπειρωτική χώρα. Κατά τον κ. Αλνάες, τα τελευταία έξι χρόνια έχει καταγραφεί μόνο μία απόπειρα δραπέτευσης: οποιαδήποτε εκτροπή σημαίνει επιστροφή στις παραδοσιακές φυλακές που για τους περισσότερους είναι η μεγαλύτερη τιμωρία. Όπως άλλωστε λένε οι ίδιοι οι κρατούμενοι, «αν είναι να πας φυλακή, το Μπαστόι είναι το καλύτερο μέρος στον κόσμο».


Συμβούλιο της Επικράτειας : Νόμιμη η ΕΕΑ, σφαλιάρα για ΠΑΟΚ ~ Olympiakos-Eidisis.gr | Όλα τα νέα του Ολυμπιακού λεπτό προς λεπτό!\nΑΡΧΙΚΗ ΣΕΛΙΔΑ » ΠΟΔΟΣΦΑΙΡΟ » Συμβούλιο της Επικράτειας : Νόμιμη η ΕΕΑ, σφαλιάρα για ΠΑΟΚ\nΑπόφαση "κόλαφος" για τον ΠΑΟΚ και το σύστημα του από το Συμβούλιο της Επικράτειας που έκρινε ότι η ΕΕΑ είναι καθόλα νόμιμη. Διαβάστε παρακάτω...\nΑπόφαση «κόλαφος» για τον ΠΑΟΚ και το σύστημα του από το Συμβούλιο της Επικράτειας που έκρινε ότι η ΕΕΑ είναι καθόλα νόμιμη. Το ανώτατο δικαστήριο της χώρας απέρριψε την αίτηση του ΠΑΟΚ, ώστε να ακυρωθεί η απόφαση της Επιτροπής Επαγγελματικού Αθλητισμού που καταδίκαζε τον Δικέφαλο του Βορρά και την Ξάνθη για την πολυδιοκτησία.\nΤελικά μετά την σημερινή απόφαση τα πράγματα αρχίζουν να μπαίνουν και πάλι στην κανονικότητα τους αφού πριν λίγο καιρό η Επιτροπή Εφέσεων της ΕΠΟ απάλλαξε τον ΠΑΟΚ για το συγκεκριμένο θέμα, αλλά πλέον οι εξελίξεις θα είναι ραγδαίες.\nΑν και στον ΠΑΟΚ πανηγύριζαν και μιλούσαν για δικαίωση από την Επιτροπή Εφέσεων της ΕΠΟ τώρα που κρίθηκε νόμιμη η ΕΕΑ είναι αυτονόητο ότι οι αποφάσεις της έχουν ιδικό βάρος. Παράλληλα η Επιτροπή Εφέσεων της ΕΠΟ που έβγαλε απόφαση ξεχνώντας στις 100 σελίδες του σκεπτικού της την σύνδεση Καλπαζίδη , Ιβάν,Vialand, ίδια γραφεία ίδια πρόσωπα σε μετόχους διευθύνοντα σύμβουλο και άλλα πολλά , πλέον ελέγχεται η σύνθεση της από την Επιτροπή Δεοντολογίας. Ο έλεγχος αφορά όπως σας είχαμε γράψει για τους ψήφους με τα «χαρτάκια με ονόματα» που κυκλοφόρησαν στην Γενική Συνέλευση της ΕΠΟ τον Οκτώβριο.\nΠλέον αναμένουμε τις εξελίξεις αφού το ανώτατο δικαστήριο της χώρας ισχυροποίησε την θέση της Επιτροπής Επαγγελματικού Αθλητισμού και η Ελληνική ομοσπονδία Ποδοσφαίρου είναι υποχρεωμένη και να την αποδεχτεί αλλά και να σεβαστή τις αποφάσεις της.


Κερατέα: «Λένε ότι ο 24χρονος είχε αφήσει σημείωμα στην οικογένειά του» πριν πέσει στον γκρεμό (ΒΙΝΤΕΟ) - TheCaller\nΚερατέα: «Λένε ότι ο 24χρονος είχε αφήσει σημείωμα στην οικογένειά του» πριν πέσει στον γκρεμό (ΒΙΝΤΕΟ)\n18/02/2021 | 23:02\nΤραγωδία σημειώθηκε το μεσημέρι της Πέμπτης στην Κερατέα, με έναν 24χρονο να χάνει τη ζωή του όταν το αυτοκίνητο που οδηγούσε έπεσε σε γκρεμό 140 μέτρων.\nΟ 24χρονος Γιώργος είχε προορισμό την Κακιά Θάλασσα και μία λάθος κίνηση ή ίσως η απότομη στροφή μετέτρεψε τη βόλτα του σε τραγωδία. Το αυτοκίνητό του ξέφυγε από τον δρόμο και έπεσε σε γκρεμό 140 μέτρων.\nΤο όχημα του άτυχου 24χρονου “καρφώθηκε” ακριβώς στη μέση της πλαγιάς και αιωρούνταν για ώρες στο κενό.\nΑμέσως διοργανώθηκε μεγάλη επιχείρηση για τη διάσωσή του και ανάσυρση του ΙΧ. Στο σημείο έφτασαν άμεσα ισχυρές δυνάμεις της πυροσβεστικής (14 πυροσβέστες με έξι οχήματα) αλλά και ομάδα της 1ης ΕΜΑΚ, για να δέσουν το αυτοκίνητο σε ειδικούς ιμάντες. Πάρα τις προσπάθειες όμως δεν κατάφεραν να ανασύρουν ζωντανό τον 24χρονο ο οποίος υπέκυψε στα τραύματά του.\nΔείτε εικόνες του Ant1 από το σημείο, στο σχετικό βίντεο:\nΣύμφωνα με τις τελευταίες πληροφορίες του Ant1, ο 24χρονος Γιώργος έλειπε από το πρωί της Πέμπτης.\nΦίλοι και συγγενείς του έψαχναν να τον βρουν, καθώς δεν είχε δώσει σημεία ζωής. Όλοι οι οικείοι του, μιλάνε για ένα ήσυχο παιδί, που έκανε δύο δουλειές και πρόσφερε χρήματα στην οικογένειά του.\nΛέκκας για τον ισχυρό σεισμό στην Ελασσόνα: Έγινε αισθητός στη μισή Ελλάδα


Για τις θέσεις 9-10 ο Κοσμάς στους Μεσογειακούς U15 - Sportsioannina.gr |Το Αθλητικό Portal της Ηπείρου\nΓια τις θέσεις 9-10 ο Κοσμάς στους Μεσογειακούς U15\nΔύο προκρίσεις στο κυρίως ταμπλό στις τρεις συμμετοχές κι εν συνεχεία προϋποθέσεις για καλή θέση είναι ο πρώτος θετικός απολογισμός για την ελληνική πλευρά στο ατομικό του Μεσογειακού πρωταθλήματος επιτραπέζιας αντισφαίρισης Under 15, που συνεχίζεται για δεύτερη μέρα στο Ρίμινι της Ιταλίας. Η Μαύρα Κοντοπούλου και ο Γιώργος Κοσμάς πέρασαν επιτυχώς τα προκριματικά γκρουπ και το απόγευμα ηττήθηκαν στον 1ο γύρο. Το απλό κορασίδων είχε ταμπλό των «8» και το απλό παίδων των «16». Αργότερα προχώρησαν με νίκες κι έτσι την Τρίτη, στην τελευταία μέρα των αγώνων, η Κοντοπούλου θ’ αγωνιστεί για τις θέσεις 5-6 και ο Κοσμάς για τις 9-10.\nΟ Γιάννης Αναστασιάδης έμεινε στις λεπτομέρειες έξω από το κυρίως ταμπλό, ως 3ος στον όμιλό του και θα κλείσει την παρουσία του στο αγώνισμα παίζοντας για τις θέσεις 19-20. Για όλα τα παιδιά πάντως, το έργο ήταν δύσκολο από τα γκρουπ, εφόσον δεν είχαν βαθμούς αξιολόγησης από τους διεθνείς πίνακες. Στο ομαδικό η Ελλάδα αγωνίζεται το βράδυ με την Ιταλία 2 για τις θέσεις 5-8 και θα υπάρξει σχετική ενημέρωση την Τρίτη 21/06.\nΣτο απλό κοριτσιών έγιναν 4 γκρουπ των 4ων. Η Κοντοπούλου αγωνίστηκε στο 2ο γκρουπ και στο ξεκίνημα έχασε από την Ελινόρ Νταβίντοφ από το Ισραήλ (επικεφαλής) με 3-0 σετ (4-11, 3-11, 4-11). Ανέβασε άμεσα την απόδοσή της όμως και με δύο νίκες πήρε τη 2η θέση και την πρόκριση. Κατέβαλλε την Τάιμπε Ρούλι από το Κόσοβο με 3-0 σετ (11-9, 11-3, 11-6) και τη Σοφία Επίσκοπο από το Σαν Μαρίνο με το ίδιο σκορ (11-6, 11-3, 11-5).\nΟι δύο πρώτες θέσεις από το κάθε γκρουπ οδήγησαν στην 8άδα κι εκεί η αθλήτρια από την Επιτραπέζια Αντισφαίριση Ταύρου ηττήθηκε δύσκολα με 3-1 σετ από την Τουρκάλα Ισέλ Μπιλγίκ Αϊσέ (12-10, 6-11, 10-12, 8-11). Πήγε σε ματς κατάταξης για τις θέσεις 5-8, ξεπέρασε με 3-2 σετ το υψηλό εμπόδιο της Ιζαμπέλα Κοβάτσοβσκα από τη Βόρεια Μακεδονία και τελειώνει αύριο Τρίτη διεκδικώντας την τιμητική ασφαλώς 5η θέση.\nΣτο απλό αγοριών σχηματίστηκαν 8 γκρουπ. Ο Κοσμάς ήταν ξανά σε καλή μέρα και πέρασε από το 5ο γκρουπ ω 2ος. Στην αρχή πέτυχε νίκη-κλειδί απέναντι στον Ιταλό επικεφαλής Νταβίντ Σιμόν με 3-1 σετ (9-11, 11-9, 12-10, 11-9). Μετά έχασε δύσκολα από τον Γάλλο Ραφαέλ Ρουσό με 3-0 (11-13, 10-12, 7-11) και στο τέλος επιβλήθηκε του Κοσοβάρου Άνες Μπεχλούλι επίσης με 3-0 σετ (11-4, 11-8, 11-6).\nΣτο ταμπλό των «16» κληρώθηκε με τον 1ο Πορτογάλο, τον Τιάγκο Ολέρο. Πήρε το προβάδισμα, αλλά έχασε οριακά τα δύο επόμενα σετ και τελικά τον αγώνα με 3-1 (11-8, 8-11, 9-11, 3-11). Συνέχισε στις θέσεις κατάταξης 9-16 και νίκησε εύκολα τον Λούκα Στόιτσεφ από τη Β. Μακεδονία με 3-0 σετ (11-6, 11-5, 11-9). Αργότερα ξεπέρασε και τον Ιταλό Όλιβερ Μανκόφσκι με 3-0 (11-7 11-7, 11-4) και την Τρίτη θα παίξει για τις θέσεις 9-10.\nΟ Αναστασιάδης βρέθηκε στο 4ο γκρουπ. Κυνήγησε με όλες του τις δυνάμεις την πρόκριση, όμως έμεινε στην 3η θέση κι εκτός ταμπλό. Στο πρώτο ματς, που αποδείχτηκε πολύ κρίσιμο, λύγισε στα πέντε σετ από τον Λούκα Στόιτσεφ από τη Β. Μακεδονία (13-11, 10-12, 8-11, 13-11, 3-11). Στη 2η αγωνιστική νίκησε τον Πορτογάλο Λούκας Αντάο με 3-0 σετ (11-7, 11-5, 11-6) και στην 3η αγωνιστική κάμφθηκε από τον Ισπανό Αλεχάντρο Βίβο (επικεφαλής, που πήρε αήττητος την πρωτιά), επίσης δύσκολα με 3-1 σετ (11-5, 8-11, 9-11, 13-15)\nΟ Θεσσαλονικιός αθλητής πέρασε στο λεγόμενο ταμπλό «παρηγοριάς» (consolation) και είχε byeστον 1ο γύρο. Στη συνέχεια νίκησε τον Αλεξάντερ Γιακιμόβσκι από τη Β. Μακεδονία με 3-0 σετ (11-7, 11-5, 12-10) και ηττήθηκε στα ημιτελικά του ταμπλό από τον Ιταλό Νταβίντ Σιμόν με 3-1 σετ (11-8, 8-11, 9-11, 8-11). Κλείνει την προσπάθειά του στο απλό την Τρίτη αγωνιζόμενος για τις θέσεις 19-20.\nΟΙ ΝΙΚΗΤΕΣ ΤΟΥ ΑΠΛΟΥ ΣΤΟ EUROPE UNDER 13 CHΑLLENGE\nΗ Ελίζα Ενγκουέν από τη Γερμανία και ο Μπένζαμιν Γκίρλινγκερ από την Αυστρία πήραν το χρυσό μετάλλιο στο απλό του Europe Under 13 Challenge, που ολοκληρώθηκε το απόγευμα της Κυριακής 19/6 στην Ποντγκόριτσα κι αποτέλεσε τεστ για τη θέσπιση Ευρωπαϊκού πρωταθλήματος αυτής της ηλικιακής κατηγορίας.\nΗ κινεζικής καταγωγής Ενγκουέν κυριάρχησε στον τελικό της Τζούλια Λεάλ από την Πορτογαλία με 3-0 σετ (11-5, 11-8, 11-5). Ο Γκίρλινγκερ έκαμψε στον τελικό με 3-1 σετ τον Πολωνό Σάμουελ Μίτσινα (15-13, 11-13, 11-5, 11-9). Θυμίζουμε ότι ο τελευταίος είχε αποκλείσει στη 16άδα τον Κώστα Φάκαρο με 3-2 σετ, ενώ ο Αυστριακός, νούμερο 1 φαβορί του αγωνίσματος, είχε αντιμετωπίσει στους ομίλους τον Γιάννη Κιοσελόγλου (3-0 σετ) με τους αθλητές μας να στέκονται καλά.\nΣτα αγόρια πήραν το χάλκινο μετάλλιο ο Πολωνός Άλεξ Πάκουλα και ο Τούρκος Μπερκ Όζτοπρακ. Στα κορίτσια ανέβηκαν στο τρίτο σκαλί του βάθρου μία ακόμα εκπρόσωπος της Πολωνίας, η Καταρζίνα Ραϊκόβσκα, αλλά και μία ακόμα της Πορτογαλίας, η Μπεατρίζ Πίντο.


Σάιμον Κάουελ : Σοβαρό ατύχημα για τον διάσημο κριτή talent show | in.gr\nTAGS: ατύχημασάιμον κάουελ\n13 Αυγούστου 2020, 16:31\nΤην είδηση για το ατύχημά του ανακοίνωσε ο ίδιος με ανάρτησή του στο Twitter.\nΟ γνωστός κριτής και παραγωγός υπεβλήθη σε χειρουργείο διάρκειας έξι ωρών, το οποίο περιελάμβανε τοποθέτηση μεταλλικής ράβδου.\nΛίγο αργότερa ο γνωστός κριτής ευχαρίστησε σε ανάρτησή του και τους γιατρούς που τον φρόντισαν στο νοσοκομείο όπου χειρουργήθηκε.\nΣύμφωνα με όσα μεταδίδουν τα διεθνή ΜΜΕ, ο 60χρονος Σάιμον Κάουελ ανταποκρίθηκε καλά στην εξάωρη επέμβαση και παραμένει υπό παρακολούθηση σε άγνωστο νοσοκομείο, καθώς αναρρώνει.\nΟ Σαίμον Κάουελ επρόκειτο να είναι κριτής στα live shows του νέου κύκλου του «Αμερική Έχεις Ταλέντο» που επρόκειτο να ξεκινήσουν την επόμενη εβδομάδα, ωστόσο, με τα νέα δεδομένα δεν θα τα καταφέρει.\n«Είναι καλά, βρίσκεται υπό παρακολούθηση και στα καλύτερα χέρια. Έσπασε την πλάτη του και υποβάλλεται σε εγχείρηση» είχε αναφέρει μιλώντας στα ΜΜΕ η εκπρόσωπός του.\nΣύμφωνα με όσα μεταδίδει το BBC το ατύχημα συνέβη κατά τις δοκιμές ενός νέου ηλεκτρικού ποδηλάτου. Ο Κάουελ, το 2017, είχε πέσει από τις σκάλες του σπιτιού του στο Λονδίνο.\n«Μερικές φορές λαμβάνουμε μια προειδοποίηση για το ότι δεν είμαστε άτρωτοι, αυτή ήταν σίγουρα η δική μου», είχε δηλώσει τότε στην εφημερίδα The Sun. Παράλληλα είχε αποδώσει το γεγονός σε λιποθυμία λόγω χαμηλής αρτηριακής πίεσης αναφέροντας ότι πρέπει να φροντίζει περισσότερο τον εαυτό του. «Σε τελική ανάλυση είμαι πατέρας και έχω μεγαλύτερη ευθύνη από ποτέ».\nΝέα φωτιά στις ΗΠΑ : Τραυματισμός αστυνομικού από σφαίρα στη διάρκεια διαδήλωσης 34 λεπτά πριν


Ιράν εναντίον Reuters εξ αιτίας ανυπόστατου ρεπορτάζ - Ειδήσεις - νέα - Το Βήμα Online\nΙράν εναντίον Reuters εξ αιτίας ανυπόστατου ρεπορτάζ\n«Χιλιάδες γυναίκες – νίντζα εκπαιδεύονται στο Ιράν ως δολοφόνοι» ήταν ο τίτλος του «ρεπορτάζ» που κυκλοφόρησε τον περασμένο Φεβρουάριο το ιρανικό γραφείο του ειδησεογραφικού πρακτορείου Reuters. Δυστυχώς το «ρεπορτάζ» δεν είχε ουδεμία σχέση με την πραγματικότητα. Οι γυναίκες που εμφανίζονταν στο βίντεο και οι οποίες παρακολουθούσαν μαθήματα σε μια επαρχιακή σχολή πολεμικών τεχνών διαμαρτυρήθηκαν εντόνως και το πρακτορείο αναγκάστηκε να ανασκευάσει τον τίτλο σε : «Τρεις χιλιάδες γυναίκες εκπαιδεύονται ως νίντζα στο Ιράν». Λίγο αργότερα απέσυρε ολοκληρωτικά το «ρεπορτάζ».\n22 Μαΐου 2012, 14:23 Ενημερώθηκε: 22 Μαΐου 2012, 09:41\nΧθες Δευτέρα 21 Μαΐου οι ιρανικές αρχές ανακοίνωσαν ότι ξεκινάνε δικαστικό αγώνα εναντίον του πρακτορείου, τα γραφεία του οποίου στην Τεχεράνη έχουν κλείσει από την εποχή που κυκλοφόρησε το ατυχές «ρεπορτάζ». Εργαζόμενοι στο Reuters έχουν αρνηθεί να κάνουν δηλώσεις, τονίζοντας ότι η διεύθυνση του πρακτορείου τους έχει απαγορεύσει να τοποθετηθούν δημοσίως σχετικά με το γεγονός.


Άνεμος Ανατροπής: Σ. Μουτίδου: «Ήθελαν να με ξεφτιλίσουν» Video\nΣ. Μουτίδου: «Ήθελαν να με ξεφτιλίσουν» Video\nΗ Σοφία Μουτίδου δεν μασάει τα λόγια της και μιλάει ανοιχτά για όλους και για όλα.\nΑυτή τη φορά, μέσα από τον προσωπικό της λογαριασμό στο YouTube, η αγαπημένη ηθοποιός τα βάζει με γνωστό περιοδικό, το οποίο όπως τονίζει ίδια, ήθελε να την ξεφτιλίσει, καθώς της πρότεινε φωτογράφιση με πολύ ιδιαίτερο concept.\n«Άρα δεν ήθελαν εμένα, ήθελαν να ξεφτιλίσουν εμένα. Σωστό; Έτσι λοιπόν αρνήθηκα τη φωτογράφιση αυτή και αυτοί αρνήθηκαν εμένα και συνεχίσαμε να ζούμε πάρα πολύ χαρούμενοι τη δική του ζωή. Είναι καταφανές το ανθρωποφάγο, ρατσιστικό, δαχτυλοδεικτούμενο, απάνθρωπο θα έλεγα πλησίασμα του περιοδικού αυτού προς εμένα. Εξ ου κι εγώ αρνήθηκα», είπε.\nΔείτε το Concept της φωτογράφισης καθώς και όσα είπε για τον Θ. Καρατσιώλη:


Επιστροφή στο σχολείο: Συμβουλές για να βοηθήσετε τα παιδιά να αντιμετωπίσουν το άγχος!Iatronea.gr\nIatronea.gr | Επιστροφή στο σχολείο: Συμβουλές για να βοηθήσετε τα παιδιά να αντιμετωπίσουν το άγχος!\nΕπιστροφή στο σχολείο: Συμβουλές για να βοηθήσετε τα παιδιά να αντιμετωπίσουν το άγχος!\nΗ μετάβαση από την «απόλυτη ελευθερία» του καλοκαιριού στο καθημερινό άγχος του σχολείου μπορεί να αποτελέσει ένα αρκετά μεγάλο συναισθηματικό φορτίο για τα παιδιά.\nΗ εφηβική κλινική ψυχολόγος σρ. Barbara Greenberg συστήνει να βοηθήσετε το παιδί, ενθαρρύνοντάς το στις δραστηριότητές του και προσέχοντας το πώς εξωτερικεύετε τα δικά σας συναισθήματα και αντιδράσεις\nΠρώτα απ’ όλα, οι ενήλικες πρέπει να προσέχουν πώς εξωτερικεύουν τα συναισθήματά τους. Πολλοί γονείς προσθέτουν άγχος στο άγχος των παιδιών τους, καθώς φοβούνται ότι δεν μπορούν να ανταπεξέλθουν στις ακαδημαϊκές ή κοινωνικές του ανάγκες.\nTags:ΕΠΙΣΤΡΟΦΗ ΣΤΟ ΣΧΟΛΕΙΟΣυμβουλές για να βοηθήσετε τα παιδιά να αντιμετωπίσουν το άγχος!


GTVS - Η Olivia Wilde θα πρωταγωνιστήσει στο Don’t Worry Darling\n03:58 Δημοσιεύτηκε στις 1 Αυγούστου 2019 03:58\nΗ Olivia Wilde έκλεισε να πρωταγωνιστήσει και σκηνοθετήσει το ψυχολογικό θρίλερ Don’t Worry Darling που αφορά την περίοδο του Time's Up. Σύμφωνα με πληροφορίες του Deadline για την ταινία υπάρχουν 15 προσφορές από στούντιο και υπηρεσίες streaming και το Σαββατοκύριακο αναμένεται να αναδειχθεί ο νικητής της απόκτησης των δικαιωμάτων. Οι Shane και Carey Van Dyke έχουν γράψει το σενάριο.\nΤο πλάνο είναι η Wilde μαζί με την Katie Silberman να ξαναγράψουν το σενάριο του πρότζεκτ. Οι Roy Lee και Miri Yoon θα έχουν καθήκοντα παραγωγού μέσω της Vertigo Entertainment μαζί με τις Olivia Wilde και Katie Silberman. Η Olivia Wilde, η οποία έκανε το σκηνοθετικό της ντεμπούτο με το Booksmart, πρόσφατα μαζί με την Silberman πούλησαν στην Universal Pictures μια άτιτλη κωμική ταινία με θέμα τις διακοπές.\nΗ Olivia Wilde για την περσινή χρονιά ως ηθοποιός είχε τις ταινίες A Vigilante και Life Itself και για το 2019 με την ιδιότητα της σκηνοθέτιδος έχει το Booksmart. Ως ηθοποιός αυτήν περίοδο βρίσκεται στα γυρίσματα του The Ballad of Richard Jewell.\ndrapetisgal7 - 12 Αυγούστου 2019, 20:12\nΗ New Line απέκτησε τα δικαιώματα της ταινίας.\ndrapetisgal7 - 24 Απριλίου 2020, 21:03\nΟι Florence Pugh, Shia LaBeouf και Chris Pine έκλεισαν να πρωταγωνιστήσουν.\ndrapetisgal7 - 14 Μαΐου 2020, 01:22\nΗ Dakota Johnson είναι σε διαπραγματεύσεις για να προστεθεί στο καστ.\ndrapetisgal7 - 11 Σεπτεμβρίου 2020, 21:27\nΟ Harry Styles έκλεισε να αντικαταστήσει τον Shia LaBeouf.\ndrapetisgal7 - 7 Οκτωβρίου 2020, 23:18\nΟι KiKi Layne & Gemma Chan προστέθηκαν στο καστ.\ndrapetisgal7 - 14 Οκτωβρίου 2020, 01:39\nΟι Nick Kroll, Sydney Chandler, Douglas Smith, Kate Berlant και Asif Ali πήραν ρόλους.\ndrapetisgal7 - 30 Οκτωβρίου 2020, 02:19\nΟι Tim Simons & Ari'el Stache προστέθηκαν στο καστ.\ndrapetisgal7 - 5 Νοεμβρίου 2020, 13:23\nNew Line Calls Temporary Halt To Olivia Wilde-Directed ‘Don’t Worry Darling’ After Positive COVID Test; Cast Including Florence Pugh, Harry Styles, Chris Pine Quarantined\nΌλες οι ώρες είναι GTM +3. Η ώρα αυτή τη στιγμή είναι 17:18.


Geox J MATT.B ABX C Grey - Δωρεάν Αποστολή στο Spartoo.gr ! - Παπούτσια Ψηλά Sneakers Child 77,60 €\nΑυτό το ψηλό αθλητικό της μάρκας Geox συνδυάζει άνεση και μοδάτη εμφάνιση. Το δερμάτινο και υφασμάτινο στέλεχος και το γκρι χρώμα του: αυτά είναι τα βασικά του πλεονεκτήματα. Η υφασμάτινη και η σόλα του από καουτσούκ συμπεριλαμβάνονται στα ατού του. Το ψηλό αστικό sneaker, τώρα και σε παιδική έκδοση !


Το Everest Ξενοδοχείο βρίσκεται στην καρδιά της Φραγκφούρτης σε απόσταση 15 λεπτών με τα πόδια από Εκθεσιακό Κέντρο Φρανκφούρτης.\nΤα μοντέρνα δωμάτια διαθέτουν θέρμανση, θυρίδα ασφαλείας, τηλεόραση, μπαλκόνι και γραφείο εργασίας.\nΕίναι 10 λεπτά με τα πόδια για το σταθμό του τρένου Frankfurt Central. Το Everest Ξενοδοχείο βρίσκεται περίπου 10 χλμ από το αεροδρόμιο Frankfurt International (rhein-main).\nΟι επισκέπτες του Everest Ξενοδοχείο μπορούν να επωφεληθούν από χώρο στάθμευσης, περίπτερο και ανελκυστήρα και να χρησιμοποιήσουν 24ωρη ρεσεψιόν, καθαριστήριο και υπηρεσία δωματίου.


«Eπιστροφή στη ζωή» για τους Σκωτσέζους - Ξεχύθηκαν στις παμπ\nΡωσία: Καμία δημοσίευση στα social media για την υπόθεση του Αλεξέι Ναβάλνι\nΟρισμένοι θαμώνες της παμπ The Counting House, στο κέντρο της Γλασκώβης, περίμεναν στην ουρά να ανοίξει, στις 9 το πρωί\nΤο κρύο και η συννεφιά δεν τους απέτρεψε: στη Γλασκώβη, οι Σκωτσέζοι γιόρτασαν με μπύρες και κοκτέιλ το άνοιγμα των παμπ, που παρέμεναν κλειστές από τον Δεκέμβριο, λόγω της πανδημίας.\nΗ Σκωτία βάζει σε καραντίνα τους ταξιδιώτες από την Ελλάδα\nΚοροναϊός - Σκωτία: Τον πρώτο θάνατο εξαιτίας του ιού ανακοίνωσαν οι αρχές\nΣκωτία: Aπό την ερχόμενη εβδομάδα επιστρέφουν στα σχολεία οι μαθητές της πρώτης δημοτικού\nΔιάθεση, χαμόγελα και χαρά\n«Είναι απίστευτο. Είναι τεράστια η διαφορά να πίνεις ένα ποτήρι που σου σερβίρουν (στην παμπ) από το να πίνεις στο σπίτι σου», είπε, εμφανώς ενθουσιασμένος, ο 20χρονος Γκάρι ΜακΟυίλιαμς. «Όμως πιστεύω ότι για τους περισσότερους, εμού συμπεριλαμβανομένου, το θέμα δεν είναι να πιεις μπύρα, αλλά να συναντηθείς με τους φίλους του. Αυτή είναι η σκωτσέζικη κουλτούρα», εξήγησε.\nΛόγω της πανδημίας, οι παμπ είχαν κλείσει από τις 26 Δεκεμβρίου. Πλέον, μπορούν να λειτουργήσουν και πάλι, όπως και όλα τα «μη αναγκαία» καταστήματα, τα γυμναστήρια, οι πισίνες και τα κέντρα αισθητικής.\nΟρισμένοι θαμώνες της παμπ The Counting House, στο κέντρο της Γλασκώβης, περίμεναν στην ουρά να ανοίξει, στις 9 το πρωί. «Ήμασταν οι πρώτοι εδώ», υπερηφανεύτηκε η Νικίτα Βανς, 20 ετών, δευτεροετής φοιτήτρια δημοσιογραφίας και νομικής. Μαζί με τη φίλη της, την 19χρονη Σαρλότ Τέιλορ, συζητούσαν τι θα παραγγείλουν:\n«Θέλω μόνο μερικά κοκτέιλ, μου λείπουν», είπε.\nΣε ένα άλλο τραπέζι, τρεις νεαρές γυναίκες παραγγέλνουν γελώντας κοκτέιλ. «Λόγω της καραντίνας έχασα δύο γιορτές γενεθλίων, επομένως τώρα ήρθα εδώ να πιω ένα κοκτέιλ στις 10.43», είπε η 22χρονη φοιτήτρια Σουζάνα Γκολεμπιέφσκα, η οποία νωρίτερα έκανε και ψώνια.\nΣτο Ηνωμένο Βασίλειο, τη χώρα με τους περισσότερους νεκρούς στην Ευρώπη, η κάθε περιοχή ακολουθεί το δικό της χρονοδιάγραμμα επαναλειτουργίας της οικονομίας. Στην Αγγλία, για παράδειγμα, οι παμπ άνοιξαν στις 12 Απριλίου και, όπως και στη Σκωτία, επιτρέπεται να σερβίρουν ποτά μόνο σε εξωτερικούς χώρους. Αντιθέτως στη Σκωτία, οι πελάτες μπορούν να γευματίζουν και στο εσωτερικό των εστιατορίων, ενώ οι Άγγλοι θα πρέπει να περιμένουν μέχρι τις 17 Μαΐου.\nΟ Άντριαν Κάρεϊ και ο 19χρονος γιος του, ο Τόμας, ήρθαν από το Μπέλφαστ για δουλειές και επωφελήθηκαν για να πάρουν πρωινό συνοδεύοντάς το με μια μπίρα. Στη Βόρεια Ιρλανδία δεν έχουν ανοίξει ακόμη οι παμπ και τα εστιατόρια. Ο 55χρονος Άντριαν Κάρεϊ χαρακτήρισε «κάπως σουρεαλιστική» αυτήν την κατάσταση.\nΟ διευθυντής της παμπ, ο 43χρονος Μικ Μέρφι, μετρούσε τις ημέρες μετά το κλείσιμο. «Ήταν μακρύς ο δρόμος όμως ελπίζω ότι επιστρέφουμε στην κανονικότητα», εξήγησε.


7ος Διαγωνισμός Flash Fiction Live! - Page 2 - Flash Fiction Live (FFL) - SFF.gr - Επιστημονική Φαντασία, Μυθοπλασία, Τρόμος\nΝα το κάνουμε δέκα; Απλά ίσως χάσω κάποια λετπά προς το τέλος οπότε θα προσπαθήσω να φορτσάρω στην αρχή.\nΕγώ είμαι οκ για τις 10!!!\nΩραιότατα! Οπότε κάνω edit το αρχικό ποστ και βάζω ημερομηνία και ώρα, Τετάρτη 10 Αυγούστου στις 10 το βράδυ.\nΝα κάτι που μου έφτιαξε τη μέρα! Count me in.\nΜέχρι στιγμής: Sonya, DinoHajiyorgi, Eugenia Rose, TheSeaIsBurned, Naroualis, niceguy0973, Mesmer, Howard Crease...\nΓια να δούμε... υπάρχουν άλλες πένες πρόθυμες να δώσουν μια ιστορία σε 90 λεπτά; Ή το ρίξαμε στα μπανάκια και τις βραδινές τσάρκες και δεν έχουμε χρόνο να πάρουμε μέρος στο\n7ο FLASH FICTION LIVE;\nEdited August 10, 2011 by dagoncult\nΩραία παρέα μαζεύεται. Παίζει να παίξω.\nΊσως παίξω και εγώ. Είδωμεν...\nCount me in! Και αυτή τη φορά ελπίζω να γράψω κάτι που θα είναι σουφουφού ή τρόμου...!\nΗ επιλογή θέματος απο τον Dagon είναι εγγύηση για καλούς τρόμους (τουλάχιστον). Αν και πιστευω οτι θα παίξουν και τα άλλα είδη εξίσου καλά.\nΠάντως τα FF προσφέρονται για το είδος του τρόμου περισσότερο απο ότι για τα άλλα ειδη. Εκει που σε φάντασυ ή Ε.Φ πρέπει να φτιάξεις πρώτα ένα αξιόλογο (σε αριθμό λέξεων) μπακράουντ, στον τρόμο μπορείς να ξεκινήσεις πιο κοφτά και πιο στοχευμένα. Περιμένω να διαβάσω τα τρομοδυναμιτάκια σας!\nΔεν έχω ξανασυμμετάσχει σε FFL contest, οπότε ίσως σήμερα κάνω μια προσπάθεια.\nΌχι αναγκαστικά. Μπορείς να γράψεις φάνταζυ εξ ίσου εύκολα με τρόμο και, με λίγη πείρα, και επιστημονική φαντασία. Εγώ περιμένω από ΟΛΑ, όχι μόνο τρόμο! Είμαι βέβαιος πως το θέμα του dagoncult θα είναι κατάλληλο για κάθε είδος ιστορίας.\nΣτο μεταξύ, μιάμιση ώρα έμεινε και όσοι πιστοί και γενναίοι προσέλθετε!\nΜια ερώτηση για να είμαστε προετοιμασμένοι: τις ιστορίες θα τις ανεβάσουμε κατ'ευθείαν εδώ ή στην αντίστοιχη βιβλιοθήκη και εδώ θα δώσουμε απλά το link;\nΠνευματικά είμαι μαζί σας. Καλή έμπνευση, παίκτες και παίκτριες.\nΜάλλον θα παίξω κι εγώ\nΕυχαριστούμε! Περμένουμε εναγωνίως το θέμα τώρα! Ουφ... Αδρεναλίνη!!\n15 λεπτά... τικ...τικ...τικ...τικ...\nΕγώ πάντως είμαι εδώ με όλες μου τις προμήθειες.. Το μυαλό μου δεν ξέρω αν θα είναι εδώ... Ελπίζω να συγκεντρωθώ...\nΕγώ πάντως είμαι εδώ με όλες μου τις προμήθειες..\nΣτο μεταξύ... 10 λεπτά ακόμα\n10... που αναμένουν, στις 10 του μήνα, 10 λεπτά πριν από τις 10\nΝα θυμίσω κάτι. Ακόμα κι αν έχει ξεκινήσει ο χρόνος, μπορείτε να πάρετε μέρος! (Ειδικά αν πιστεύετε πως έχετε τη δυνατότητα να τελειώσετε την ιστορία σας). Το κατώτερο όριο είναι μόνο 400 λέξεις και μπορούν να γραφτούν διαμαντάκια με τόσες λέξεις!\nΣωστή η Κιάρα!


Ο Καποδίστριας σώζει την Γαλλία | Το καραβάκι της ιστορίας\n“Αυτοί και οι Άλλοι”. Το νεοτερικό δόγμα του 1821 ζει και βασιλεύει →\nPosted on 30/11/2013 by karavaki\nΤο κείμενο της εισήγησης του ιστορικού Παναγιώτη Πασπαλιάρη για την ημερίδα που διοργάνωσε ο Δήμος Αίγινας στις 27/1/2013 στο πλαίσιο των εορταστικών εκδηλώσεων για την επέτειο άφιξης – ορκωμοσίας του Ιωάννη Καποδίστρια στην Αίγινα (26-1-1828). Η εκδήλωση πραγματοποιήθηκε στην αίθουσα εκδηλώσεων του 1ου Δημοτικού Σχολείο Αίγινας\nCharles-Maurice de Talleyrand-Périgord (de.wikipedia.org)\nΦέτος συμπληρώνονται 2 αιώνες από τη μάχη των Εθνών. Στις 19 Οκτωβρίου του 1813 η Γαλλία ηττήθηκε στη Λειψία από τους ενωμένους στρατούς της Ρωσίας, της Αυστρίας, της Πρωσίας και της Σουηδίας. Ο Ναπολέων υποχώρησε με βαριές απώλειες και οι σύμμαχοι επιτέθηκαν στη Γαλλία. Αφού έδιωξαν τον Κορσικανό από το θρόνο του και τον έστειλαν στην νήσο Έλβα έπρεπε να διαλέξουν νέο μονάρχη. Ο τσάρος Αλέξανδρος Α΄ κατέλυσε στο σπίτι του Ταλλεϋράν στο Παρίσι και δέχτηκε την εισήγησή του, αν και όχι με ευκολία. Οι Βουρβόνοι επέστρεψαν στο θρόνο τους. Η παλινόρθωση ήταν γεγονός. Νέος ηγεμόνας στέφτηκε ο Λουδοβίκος ΙΗ΄.\nΣτο μεταξύ το συνέδριο είχε φτάσει στις αρχές φθινοπώρου του 1814 σε τέλμα. Ευχάριστο τέλμα. Σε ένα μόνο χορό που οργάνωσε η επιτροπή εορτών που είχε συστήσει ο Μέττερνιχ καταναλώθηκαν 300 γουρούνια, 200 πέρδικες, 200 περιστέρια, 40 λαγοί, 12 αγριογούρουνα, 2500 λίτρα σούπας, αναρίθμητα μπισκότα, 1000 Μαντλ Γουάντλ, 60 Γουγκελχουπφ, και χιλιάδες ακόμα εδέσματα. Αξιοσημείωτο πως την ίδια βραδιά χάθηκαν 1500 ασημένια κουταλάκια τσαγιού που άνηκαν στον αυτοκράτορα. Όπως είπε και ο πρίγκιπας Ντε Λινύ, το συνέδριο δεν προχωράει μπροστά. Χορεύει.\nΞαναγυρίζουμε όμως στον Ταλλεϋράνδο. Ήταν αυτός που έσωσε την Γαλλία; Η απάντηση είναι μάλλον όχι, για τρεις λόγους: Ο πρώτος λόγος είναι ότι μετά τη πρώτη ήττα του Ναπολέοντα η Γαλλία δεν κινδύνεψε σοβαρά με διαμελισμό, υπέρογκες αποζημιώσεις ή άλλες ταπεινώσεις. Ο δεύτερος λόγος είναι ότι δεν μπορεί κανείς να πιστέψει ότι ο υπουργός μιας ηττημένης χώρας χωρίς στρατό θα μπορούσε να επιβάλλει στους νικητές και στους στρατούς τους, όρους. Ήταν οι εξισορρόπηση των δυνάμεων που επέβαλλε σε Άγγλους και Ρώσους την μη καταστροφή της Γαλλίας προς όφελος του ενός ή του άλλου. Ο τρίτος λόγος ήταν ότι όλα αυτά τα γνωρίζουμε και εμείς, όπως και οι σύγχρονοι του συνεδρίου από τον ίδιο τον Ταλλεϋράνδο. Τα έγραψε στον βασιλιά του και φρόντιζε να τα διαδίδει παντού. Με άλλα λόγια η ιστορία ξεγελάστηκε από την επιχείρηση αυτοδιαφήμισης ενός Γάλλου πολιτικού. Όπως είπε και ο ίδιος: «Αφού ο λαός είναι έτοιμος να χάψει όσα του λέμε, δε μας μένει παρά να του κατασκευάζουμε τα γεγονότα».\nΟ Ταλλεϋράνδος και ο αντικαταστάτης του 5ος δούκας του Ρισελιέ έβαλαν σχεδόν τα κλάματα όταν διάβασαν τους νέους όρους των νικητών, που συνωστίζονταν πια στο Παρίσι, συνεχίζοντας στην ουσία τις εργασίες του συνεδρίου της Βιέννης. Η Γαλλία θα διαμελιζόταν, θα υπέφερε, θα γονάτιζε για πολλές γενιές. Ο Λουδοβίκος είχε ξαναγυρίσει στο θρόνο του αλλά οι σύμμαχοι, και κυρίως οι Πρώσοι δεν είχαν όρεξη για νέες περιπέτειες. Επιθυμούσαν την καίρια τιμωρία. Ο στρατάρχης Μπλούχερ ναρκοθέτησε τη γέφυρα που είχε το όνομα της νίκης των Γάλλων στην Ιένα. Ο Ταλλεϋράνδος απείλησε ότι θα πάει να σταθεί στη γέφυρα ο ίδιος για να μην γκρεμιστεί. «Καλά» είπε ο Μπλούχερ στον απεσταλμένο, «τότε θα περιμένω λίγο ακόμα μέχρι να φτάσει όντως στη γέφυρα και μετά θα την ανατινάξω».\nΟ Ταλλεϋράνδος παραιτήθηκε. Είχε πιστέψει όσα διέδιδε για τον εαυτό του. Ότι ήταν πολύ σημαντικός δηλαδή και οι σύμμαχοι θα αναθεωρούσαν τα σχέδιά τους με την απειλή παραίτησης. Προς έκπληξη όλων ο Λουδοβίκος έκανε δεκτή την παραίτηση και ο Ταλλεϋράνδος έφυγε από το προσκήνιο. Την κατάσταση προσπαθούσε πια να σώσει ο Ρισελιέ. Πάντα εχθρός του Ναπολέοντα και της δημοκρατίας και πάντα φίλος των Βουρβόνων. Ένας αξιόλογος πολιτικός. Αυτοεξορισμένος ως μοναρχικός από την πατρίδα του, έφτασε στην Οδησσό, διορίστηκε κυβερνήτης, ρυμοτόμησε, στόλισε, δυνάμωσε την πόλη εμπορικά και την έκανε το κυριότερο λιμάνι των Ρώσων στον Εύξεινο Πόντο. Γνωρίστηκε με τον Καποδίστρια μετά το 1809 και ανέπτυξαν σχέση αλληλοσεβασμού. Βοήθησε τους Έλληνες και δεν είναι τυχαίο ότι στην πόλη του ιδρύθηκε η Φιλική Εταιρεία το 1814, ένα χρόνο μετά την επάνοδό του στη Γαλλία.\nC’est a Votre puissante intervention que nous devons les adoucissements obtenus. Je sais que le comte Capo d’ Istria a été même au delà de ses instructions. J’ose supplier Votre Majesté de ne pas le désavouer.\nCarlo Andrea Pozzo di Borgo (en.wikipedia.org)\nΑμέσως μετά το συνέδριο λοιπόν, ο Καποδίστριας διορίστηκε υπουργός των Εξωτερικών και ο Κορσικανός Pozzo di Borgo πρεσβευτής του στο Παρίσι. Μαζί εργάστηκαν για να μη γονατίσει η Γαλλία τα επόμενα χρόνια. Ήταν μεν υποχρεωμένη να συντηρεί το στρατό κατοχής του Γουέλλινγκτον (150.000 άνδρες) και να πληρώσει μεγάλες αποζημιώσεις. Όμως η διεθνής κοινότητα, δηλαδή οι δύο άνδρες που ενδιαφέρονταν, επέβλεπαν την καλή τήρηση των όρων, και διευκόλυναν τους Γάλλους στα αιτήματά τους. Ο Pozzo di Borgo ήταν Κορσικανός. Αντιληπτό το ενδιαφέρον του.\nΕυτυχώς για τη Γαλλία, ευτυχώς για την Ευρώπη, ο Καποδίστριας εμφανίστηκε την πιο κρίσιμη στιγμή. Τρία χρόνια μετά τη Βιέννη, το 1818 μια από τις βασικές του φροντίδες στο επόμενο συνέδριο του Aix-La-Chapelle, το Aachen όπως το γνωρίζουμε σήμερα, ήταν η απαγκίστρωση της Γαλλίας από τον στρατό κατοχής και τις αποζημιώσεις.


Πρόγραμμα δράσεων και εκδηλώσεων των ΚΑΠΗ Δ. Βύρωνα - Ιανουάριος 2016 :: Δήμος Βύρωνα\nΠρόγραμμα δράσεων και εκδηλώσεων των ΚΑΠΗ Δ. Βύρωνα - Ιανουάριος 2016\nΚΑΠΗ ΚΑΡΕΑ- ΔΗΜΟΥ ΒΥΡΩΝΑ\nΘα παρακολουθήσουμε στο θέατρο Ακροπόλ την παράσταση "Γαμπροί για πούλημα"\nΚόχλας, Τσιμιτσέλης, Βλαδιανού, Αντωνόπουλος, Πούλης, Βογιατζάκη.\nΏρα έναρξης της παράστασης: 19:15\nΑναχώρηση από το Κ.Α.Π.Η: 17:45\nΤιμή εισιτηρίου: 15€ (12 € + 3 € το πούλμαν).\nΕγγραφές: Παρασκευή 8/1/2016.\nΏρα: 8:30 πμ\nΣας προσκαλούμε στην κοπή της Πρωτοχρονιάτικης πίττας που θα γίνει στον δημοτικό πολυχώρορο "ΑΣΤΡΑ" (δίπλα στο Θέατρο Βράχων), στις 12:00 μ.μ. Θα ακολουθήσει συνεστίαση με ζωντανή μουσική και χορό προσφορά της Δημοτικής Αρχής και θα τραγουδήσει η Μικτή Χορωδία των ΚΑΠΗ Δήμου Βύρωναυπο την διεύθυνση της κ. Παναγιώτας Σανγβινάτσου.\nΕγγραφές από Δευτέρα 11/1/2016 έως και Παρασκευή 15/1/2016.\nΘα υπάρχει μέριμνα για όσους δεν διαθέτουν μεταφορικό μέσον. Παρακαλούμε να το δηλώσετε κατά την εγγραφή σας.\nΟι ανανεώσεις των καρτών των μελών του Κ.Α.Π.Η. μόνο για φέτος, θα γίνουν το μήνα Φεβρουάριο 2016, αντί για το μήνα Ιανουάριο.\nΣυνεχίζεται για δεύτερη χρονιά το πρόγραμμα μαστολογικού ελέγχου που γίνεται σε συνεργασία με το νοσοκομείο Ελπίς. Το πρόγραμμα περιλαμβάνει κλινική εξέταση, και λήψη μαστογραφίας. Αφορά γυναίκες ηλικίας από 30 έως 70 ετών. Εγγραφές στις επισκέπτριες υγείας Παναγιωτακοπούλου Βασιλική στο τηλ. 210 7652588 και στην Στόγια Αθανασία στο τηλ. 210 7641702.\nΤΡΙΤΗ 12-1-2016 και ώρα 12:30 – 13:30\nΟ εργοθεραπευτής κος Βασίλης Δημητριάδης συνεχίζει με την Β΄ ραψωδία Ομήρου Οδύσσειας σε μετάφραση Αργύρη Εφταλιώτη. Θα ακολουθήσει συζήτηση. Συμμετοχή ελεύθερη.\nΗ λέσχη του Κ.Α.Π.Η την συγκεκριμένη ημέρα θα κλείσει στις 12:15 μ.μ\nΤΡΙΤΗ 26-1-2016 ώρα 8.30 π.μ\nΘα υπάρχει μέριμνα για όσους δεν διαθέτουν μεταφορικό μέσον. Παρακαλούμε να το δηλώσετε κατά την εγγραφή σας. .\nKΑΠΗ ΜΕΤΑΜΟΡΦΩΣΗΣ ΔΗΜΟΥ ΒΥΡΩΝΑ\nΟι εργαζόμενοι σας εύχονται ΚΑΛΗ ΧΡΟΝΙΑ


«Αποχωρούν» οι Ισραηλινοί από τη Γάζα - STAR FM 933\n15 Απρίλιος 2021 02:26\n«Αποχωρούν» οι Ισραηλινοί από τη Γάζα\nΑυγ 5, 2014 ΓΑΖΑ, ΙΣΡΑΗΛ, ΠΟΛΕΜΟΣ\nΜετά το μακελειό διάρκειας τριών εβδομάδων ο ισραηλινός στρατός αποχωρεί από τη Γάζα. Σε ισχύ από τις 8.00 το πρωί τριήμερη εκεχειρία με αιγυπτιακή μεσολάβηση.\nΑποχωρούν οι ισραηλινές δυνάμεις από τη Λωρίδα της Γάζας μετά την έναρξη της τριήμερης εκεχειρίας στις 8 ώρα Ελλάδος, που συμφωνήθηκε με τη διαμεσολάβηση της Αιγύπτου. Αυτό δήλωσε σήμερα, Τρίτη εκπρόσωπος του ισραηλινού στρατού. «Οι ισραηλινές αμυντικές δυνάμεις θα αποσυρθούν σε θέσεις άμυνας έξω από τη Λωρίδα της Γάζας και θα διατηρήσουμε αυτές τις αμυντικές μας θέσεις», δήλωσε στους δημοσιογράφους ο αντισυνταγματάρχης Πίτερ Λέρνερ. Από την έναρξη των επιχειρήσεων πριν από τρεις εβδομάδες έχουν σκοτωθεί περισσότεροι από 1500 παλαιστίνιοι, μεταξύ αυτών εκατοντάδες γυναικόπαιδα ενώ ολόκληρες συνοικίες έχουν ισοπεδωθεί.\nΑνατίναξαν 32 σήραγγες της Χαμάς\nΠροηγουμένως ισραηλινά ραδιόφωνα μετέδιδαν ότι ο ισραηλινός στρατός ολοκλήρωσε την αποστολή του στη Λωρίδα της Γάζας για την καταστροφή των σηράγγων της Χαμάς. Οι ραδιοφωνικοί σταθμοί Israel Radio και Army Radio μετέδωσαν ότι εντοπίστηκαν και ανατινάχθηκαν τουλάχιστον 32 από τις υπόγειες σήραγγες λίγο πριν τεθεί σε εφαρμογή η νέα, τριήμερη εκεχειρία στη Λωρίδα της Γάζας από σήμερα 08:00 ώρα Ελλάδας, η οποία συμφωνήθηκε με τη διαμεσολάβηση της Αιγύπτου.\nΗ μεσολάβηση της Αιγύπτου\nΗ πρόταση για την εκεχειρία έγινε από την Αίγυπτο και αμέσως, τόσο το Ισραήλ όσο και η Χαμάς, δήλωσαν ότι συμφωνούν. H αιγυπτιακή κυβέρνηση, που κατέθεσε την νέα πρόταση, κάλεσε παράλληλα τις δύο πλευρές να στείλουν αντιπροσωπείες τους στο Κάιρο για να αρχίσουν διαπραγματεύσεις «με στόχο τον άμεσο τερματισμό της αιματοχυσίας μέσω μιας λεπτομερούς συμφωνίας εκεχειρίας». «Ελπίζουμε ότι θα εξασφαλιστεί μια μόνιμη κατάπαυση του πυρός και θα αποκατασταθεί η σταθερότητα» σχολίασε το αιγυπτιακό υπουργείο εξωτερικών σε γραπτή ανακοίνωσή του.\nΓια σαφή παραβίαση των κανόνων πολέμου που αφορά στην προστασία των αμάχων κατηγορεί τον ισραηλινό στρατό το Παρατηρητήριο Ανθρωπίνων Δικαιωμάτων (HRW). Οπως αναφέρεται στην έκθεση, ο ισραηλινός στρατός σκότωνε πολίτες ενώ προσπαθούσαν να φύγουν για να γλιτώσουν από τους βομβαρδισμούς σε έναν τομέα στη νότια Λωρίδα της Γάζας, γεγονός που σύμφωνα με τη μη κυβερνητική οργάνωση συνιστά έγκλημα πολέμου.\nΣτην έκθεσή του το HRW επικαλείται Παλαιστίνιους που γλίτωσαν, στα τέλη Ιουλίου, από τους βομβαρδισμούς στην κοινότητα Χούζαα, κοντά στο Χαν Γιούνες. «Οι ισραηλινές δυνάμεις στη Χούζαα, έναν τομέα στη νότια Λωρίδα της Γάζας, άνοιξαν πυρ εναντίον πολιτών και τους σκότωσαν, κάτι που συνιστά σαφή παραβίαση του δικαίου του πολέμου, κατά τη διάρκεια πολλών επεισοδίων μεταξύ 23 και 25 Ιουλίου», επισημαίνει η οργάνωση την έκθεσή της.\nΠροσθέτει δε πως οι σκόπιμες επιθέσεις εναντίον πολιτών που δεν συμμετέχουν στις μάχες είναι εγκλήματα πολέμου. Ακόμη και αν ο ισραηλινός στρατός είχε προειδοποιήσει τους κατοίκους να φύγουν από την κοινότητα πριν από τις 21 Ιουλίου, το γεγονός ότι κάποιοι δεν συμμορφώθηκαν δεν τους καθιστά νόμιμους στόχους επιθέσεων, υπογράμμισε η Σάρα Λι Ουίτσον, η διευθύντρια του HRW για τη Μέση Ανατολή και τη Βόρεια Αφρική, τονίζοντας: «Το να μπαίνουν σκόπιμα στο στόχαστρο οι πολίτες είναι έγκλημα πολέμου».


Shanty II, Montrose - Κριτικές εστιατορίων - TripAdvisor\nΝο 34 από 65 Εστιατόρια - Montrose\nΆλλαξε το όνομα της ακτινοβολίας, το φαγητό ήταν καλό και ταχεία εξυπηρέτησης και ευγενικό. Λογικές τιμές για τουριστική πόλη.\nΚαταπληκτικό φαγητό απαίσια εξυπηρέτηση\nΜην με παρεξηγείτε, το φαγητό εδώ είναι πάντα τέλεια. Δυστυχώς, αυτή είναι η δεύτερη φορά που έχω πάει και είχε απαίσιο σερβιτόρα. Το μόνο που μπορώ να σας γεμίσει coffe μια φορά και θα πρέπει να αναρωτηθούμε για τα πάντα. Αυτή τη φορά το μισό...ποτό ώστε δεν ξεχάσαμε και έπρεπε να ζητήσω, για άλλη μια φορά. Ούτε μία φορά μετά το φαγητό μας έκλεισε off ήταν ρωτήσαμε πώς το γεύμα μας ήταν ή αν θέλαμε περισσότερα καφέ (του συζύγου μου κύπελλο ήταν άδειο το μεγαλύτερο μέρος των αλεύρων) . Θα ήθελα να ρωτήσω για μαχαιροπήρουνα και σιρόπι για το γιο μας, τηγανίτες. Εννοώ σιρόπι οκ αλλά ασημικά; Πραγματικά; Στη συνέχεια, ο σύζυγός μου έπρεπε να λάβετε fo του ελέγχου, επειδή δεν ήταν στο τραπέζι μας και αυτό δεν είναι η πρώτη φορά. Δεν μπορώ να επικοινωνήσω με το μοναδικό λόγο θέλω ακόμα να πάτε εκεί, γιατί το φαγητό είναι καλό.Περισσότερα\nΈχει καλύβες, καλό πρωινό και χάμπουργκερ για μεσημεριανό γεύμα. Πιστεύω ότι είναι λίγο ακριβό. Αυτό είναι ένα πολύ παλιό κτίριο και έχει Montrose εδώ και πολύ καιρό.\nΤο Best hamburger σε Montrose\nΟι πατάτες γίνονται δεξιά και τα μπιφτέκια είναι το καλύτερο στην Montrose. Έχουν επίσης γλυκοπατάτα πατάτες που η γυναίκα μου λέει ότι είναι καλό ( Ι δεν θα φάει. . . . . )\nΕξαιρετική μπέργκερ, πατάτες και σάντουιτς. Μεγάλες μερίδες. Προσφορές κάθε μέρα. Το φιλικό και εξυπηρετικό προσωπικό.\nΠήγαμε χθες για μεσημεριανό γεύμα. Ήταν η πρώτη φορά που επισκέπτονται, και δεν απογοητευτήκαμε. Ο σύζυγός μου & εγώ είχα το prime rib σάντουιτς και ήταν πιθανότατα ένα από τα καλύτερα που έχω φάει. Οι τηγανιτές πατάτες είναι εξαιρετικό. Ολοκληρώθηκε με μια irish cream ανακινείται...για επιδόρπιο. Πεντανόστιμα! Έχουν μια εξαιρετική επιλογή από γεύσεις ανακινείται.Περισσότερα\nΕγώ και η οικογένειά μου πήγαμε εκεί για το τι ελπίζαμε ότι θα μπορούσε να αποτελέσει ένα καλό πρωινό. Φτάσαμε εκεί μόνο και μόνο για να ανακαλύψουμε ότι θα μπορούσαμε να επιτύχουμε μόνον το μεσημεριανό γεύμα, επειδή επρόκειτο για να διακόψετε σερβίρει πρωινό σε 15...λεπτά. Ότι βοήθησε κάπως ενοχλητικός, αλλά μετακινηθήκαμε σε μεσημεριανό γεύμα. Το μενού είναι μικρό και δεν υπάρχει καλή ποικιλία. Η γυναίκα μου και εγώ παρήγγειλαμε μπέργκερ και τα παιδιά Mac & τυρί. Δεν μπορώ να πω ότι το φαγητό γούστα άσχημα γιατί θα έπρεπε να έχουν γεύση εκκίνησης. Τα μπιφτέκια και πατάτες δύο ήταν εντελώς άγευστο. Και για να λάβετε το άγευστο φαγητό, περιμέναμε 35 λεπτά... Δεν ήταν μόνο ένα άλλο ζευγάρι εκείνη την εποχή. Θα ήθελα να προτείνω διαγνωστικού κάπου αλλού για να φάτε. Δεν αξίζει τα χρήματα για να πάρουμε το άγευστο φαγητό.Περισσότερα\nΕίχα έρθει εδώ μία φορά πριν και ήταν πολύ καλό. Αποφασίσαμε να επιστρέψουμε σήμερα. Μολονότι είναι ένα μικρό κτίριο, να πάρετε πολύ γεμάτη πολύ γρήγορα. Έχουν ένα διακομιστή στο δασμό, κακή κορίτσι πήραμε τόσο απασχολημένος, θα συνιστούσα να προσλάβουν έναν άλλο. Πήρα το huevos ιδιοκτήτες...αγροκτημάτων, πολύ καλά! Λατρεύω τη green chili!Περισσότερα\nBurgers ή bust!\nΠήγα εκεί για μεσημεριανό γεύμα με έναν συνάδελφο, και ευτυχώς εμφανιστήκαμε νωρίς. 1, Διότι είναι αραιή και δύο, πακέτα! Εντυπωσιάστηκα με το πλήθος των μπέργκερ να επιλέξετε από το μενού--τόσα πολλά που είχα μια δύσκολη στιγμή κατά τη γνώμη μου. Πήγα με το Santa Fe...και ήξερα ότι είχα κάνει σωστή επιλογή, τουλάχιστον για σήμερα. Σίγουρα θα επιστρέψω για να δοκιμάσετε τις άλλες. Η σερβιτόρα ήταν πολύ φιλικοί και επίκαιρη, παρά το γεγονός ότι σχεδόν σε κάθε τραπέζι σε αυτό το μέρος. Δεν υπάρχει μια ολόκληρη σειρά από ποικιλία από διάφορες επιλογές για φαγητό στο μενού, έτσι ώστε να είστε έτοιμοι για χάμπουργκερ σάντουιτς ή κατά το μεγαλύτερο μέρος. Αλλά ο άνθρωπος, είναι καλό!Περισσότερα\nΛάβετε γρήγορα απαντήσεις από το προσωπικό του Shanty II και από προηγούμενους επισκέπτες.\nΔιεύθυνση: 411 N Townsend Ave, Montrose, CO 81401-3555\nΑριθμός τηλεφώνου: +1 970-252-0999


Ισχυρά «πυρά» από την Έλενα Ακρίτα για τα σεξιστικά σχόλια εναντίον της Νόνης Δούνια | mononews\n23 Ιουλίου 2019 11:25 Τελευταία ενημέρωση:11:30 πμ\nΝόνη Δούνια, Έλενα Ακρίτα\nΕπίθεση σε όσους θυμήθηκαν τον «πρότερο βίο» της νυν βουλευτή της Νέας Δημοκρατίας, Νόνης Δούνια, εξαπέλυσε η Έλενα Ακρίτα. Μετά το σάλο που ακολούθησε την εκλογή της στη Βουλή και την πληθώρα σχολίων στα μέσα κοινωνικής δικτύωσης, που «υπενθύμιζαν» τις τολμηρές φωτογραφίες της κ. Δούνια από την εποχή που ήταν μοντέλο, η Έλενα Ακρίτα θέλησε να τοποθετηθεί, υπερασπιζόμενη τη νεοεκλεγείσα βουλευτή.\nΗ Νόνη Δούνια έχει διαγράψει μια αξιόλογη καριέρα στο χώρο του μόντελινγκ, τόσο στην Ελλάδα, όσο και στο εξωτερικό, σε μια εποχή, που θεωρήθηκε «χρυσή» για τις πασαρέλες και τα μοντέλα. Ολοκληρώνοντας την πορεία αυτή ως μοντέλο, επανήλθε στο προσκήνιο της ελληνικής επικαιρότητας, αφού συμμετείχε στις εθνικές εκλογές της 7ης Ιουλίου με τη Νέα Δημοκρατία, κερδίζοντας μια θέση στο ελληνικό Κοινοβούλιο. Η Νόνη Δούνια είναι πλέον εκλεγμένη βουλευτής της Νέας Δημοκρατίας στην Α’ Πειραιώς.\nΦυσικά, η παρουσία παλαιών «celebrities» στη νέα Βουλή ενόχλησε μερικούς που, όπως πάντα, έσπευσαν να φέρουν ξανά στην επιφάνεια το παρελθόν της κ. Δούνια ως μοντέλο, όπου είχε συμμετάσχει, μεταξύ άλλων και σε τολμηρές φωτογραφίσεις.\nΤην επίθεση που δέχεται σχολίασε και η ίδια η βουλευτής της ΝΔ, σε συνέντευξη που παραχώρησε στο περιοδικό People.\nΕκεί είπε: «Είναι κάτι αναμενόμενο. Το περίμενα. Πάντα θα υπάρχουν άνθρωποι που θα προσπαθούν να σε μειώσουν και να σε ενοχλήσουν με κάποιον τρόπο. Πάντα θα υποστηρίζω τις επιλογές μου.\nΕργαζόμουν ως μοντέλο είκοσι χρόνια και δεν πρόκειται ποτέ να πω ότι μετάνιωσα για τις φωτογραφίσεις. Ήταν ένα κομμάτι της δουλειάς μου και οι επιλογές μου έγιναν με τα τότε δεδομένα. Αν κάποιος θέλει να με πολεμήσει, είναι αναμενόμενο πως θα χρησιμοποιήσει αυτές τις φωτογραφίες.\nΟι περισσότεροι προτιμούν να αναδημοσιεύσουν ή να σχολιάσουν μια φωτογραφία πριν από είκοσι χρόνια, από το να κάνουν το ίδιο για μια εθελοντική δράση, σχολίασε χαρακτηριστικά.\nΤο γεγονός της σωρείας αρνητικών σχολίων εναντίον της Νόνης Δούνια, που κατακλύζει το διαδίκτυο, δεν πέρασε απαρατήρητο από την Ελένα Ακρίτα, η οποία φαίνεται να εξοργίστηκε με τα σεξιστικά σχόλια που γέμισαν το διαδίκτυο μετά την εκλογή της Νόνης Δούνια και θέλησε να κάνει το δικό της σχόλιο, υπερασπιζόμενη την βουλευτή, την οποία, όπως θύμισε, ο ίδιος ο ελληνικός λαός εξέλεξε.\nΜε ανάρτησή της στο Facebook, η Έλενα Ακρίτα είπε τη δική της άποψη, επισημαίνοντας τα εξής:\n«Η κυρία Νόνη Δούνια είναι το νέο θύμα του slut shaming στα σόσιαλ. Γέμισε ο τόπος φωτογραφίες της, λες κι η κοπέλα και δεν ήταν στα νιάτα της επαγγελματίας μοντέλο και πολύ καλό μάλιστα. Αυτό που βλέπουμε εμείς είναι ένα όμορφο κορίτσι, που έγινε μια όμορφη γυναίκα. Αυτό που βλέπουν κάτι άλλοι… προτιμώ να μην το περιγράψω. Την είδα μια φορά στην τηλεόραση κι ομολογώ ότι ήταν καλή. Συγκροτημένος λόγος, δομημένες προτάσεις, καλά ελληνικά.\nΚαι βέβαια έχει θέση στο Κοινοβούλιο, αφού την επέλεξαν οι ψηφοφόροι της ΝΔ για να τους εκπροσωπήσει. Αν τώρα η παρουσία της στη Βουλή αποδειχτεί θετική ή αρνητική, ο καιρός θα το δείξει. Και το ίδιο ισχύει και για κάτι φαιδρούς κυριούληδες, με κοστούμι και γραβάτα ή δίχως – από διάφορα κόμματα κι αποκόμματα.\nΔείτε παρακάτω την ανάρτηση της Έλενας Ακρίτα για την επίθεση που δέχεται η Νόνη Δούνια από χρήστες του διαδικτύου:\nfacebookβουλευτήςΒουλήγυμνή φωτογράφισηΈλενα ΑκρίταΚοινοβούλιομοντέλοΝονη Δουνια


Φιλελευθερισμός, μάθημα πρώτο | Andro\nΤελικά τι είναι ο φιλελευθερισμός; Ο καθηγητής Αριστείδης Χατζής προτείνει μια εισαγωγή στις βασικές αρχές της τόσο παρεξηγημένης στη χώρα μας έννοιας, μέσα από το νέο του βιβλίο.\nΣήμερα η φιλελεύθερη συνταγματική δημοκρατία θεωρείται η μοναδική αποδεκτή μορφή πολιτεύματος παγκοσμίως. (Εικόνα: retirement-planner.co.uk)\nΟ Όστιν Πάουερς είναι Άγγλος πράκτορας των μυστικών υπηρεσιών, ο οποίος δρα στο ψυχεδελικό Λονδίνο το 1967. Η νέμεσή του είναι ο Δρ Ήβιλ, ο οποίος έχει σκοπό να καταστρέψει τον κόσμο. Στην προσπάθειά του να ξεφύγει από τον Όστιν, ο διαβολικός Δρ Ήβιλ αποφασίζει να καταψύξει τον εαυτό του με την κρυοστατική μέθοδο και να παραμείνει στην κατάσταση αυτή για τριάντα χρόνια! Αλλά ο Όστιν θα τον ακολουθήσει και στο μέλλον. Έτσι, το 1997 θα υποδεχθεί τον Όστιν μια διεθνής επιτροπή την οποία αποτελούν εκπρόσωποι όλων των ισχυρών κρατών του πλανήτη, τα οποία απειλούνται από τα σχέδια του Δρ Ήβιλ. Η επιτροπή περιλαμβάνει φυσικά και έναν εκπρόσωπο της Ρωσίας, ο οποίος εντελώς τυχαία είναι ο πρώτος άνθρωπος που βλέπει ο Όστιν, καθώς τον ξεπαγώνουν. Εκπλήσσεται βέβαια και το δείχνει, αλλά ο Ρώσος τον ενημερώνει ότι δεν πρέπει να ανησυχεί, ο Ψυχρός Πόλεμος έχει πια τελειώσει. Η ενστικτώδης αντίδραση του Όστιν είναι η αναμενόμενη για οποιονδήποτε έζησε και έδρασε το 1967, ακόμα και για έναν πράκτορα των βρετανικών μυστικών υπηρεσιών:\nΤο βιβλίο «Φιλελευθερισμός» του Αριστείδη Χατζή κυκλοφορεί από τις εκδόσεις Παπαδόπουλος.\nΌλα αυτά συμβαίνουν σε μια ταινία η οποία προβλήθηκε πριν από είκοσι χρόνια, στο ήδη μακρινό 1997. Αν και πρόκειται για μια τρελή κωμωδία, γεγονός είναι ότι ελάχιστοι πίστευαν το 1967 ότι η φιλελεύθερη δημοκρατία και οι ελεύθερες αγορές θα μπορούσαν να επιβιώσουν μέχρι το τέλος του Ψυχρού Πολέμου. Ήδη από τη δεκαετία του 1940, ο δρόμος προς τη δουλεία, τον οποίο περιέγραψε στο ομώνυμο διαχρονικό έργο του ο Φρίντριχ Χάγιεκ, και ο εφιάλτης του Τζορτζ Όργουελ στο περίφημο μυθιστόρημά του με τίτλο 1984 προφήτευαν ένα δυστοπικό μέλλον όπου η αυξανόμενη παρέμβαση του κράτους στην κοινωνία και την οικονομία θα οδηγούσε αργά ή γρήγορα στην παρακμή, αφενός, της φιλελεύθερης δημοκρατίας ως τρόπου πολιτικής οργάνωσης και, αφετέρου, της ελεύθερης αγοράς ως τρόπου οικονομικής οργάνωσης των δυτικών κοινωνιών. Στο μεταπολεμικό τοπίο, κομμουνιστικά και σοσιαλιστικά καθεστώτα έκαναν συστηματικά την εμφάνισή τους. Επίσης, στις χώρες της Δύσης, αυξανόταν η ισχύς των κομμάτων που επιδίωκαν την εκ βάθρων αλλαγή του πολιτικού και οικονομικού συστήματος. Ο Πόλεμος στο Βιετνάμ, αλλά και το παράδειγμα πολλών χωρών της Αφρικής (όπως η Ανγκόλα) και της Λατινικής Αμερικής (όπως η Νικαράγουα), αποδείκνυαν ότι η Δύση και οι αξίες της βρίσκονταν σε υποχώρηση.\nΗ παρακμή της φιλελεύθερης δημοκρατίας ξεκίνησε μετά τον Πρώτο Παγκόσμιο Πόλεμο και τη μεγάλη οικονομική κρίση του Μεσοπολέμου, η οποία έπληξε κυρίως τη Δύση. Όταν ξέσπασε ο Δεύτερος Παγκόσμιος Πόλεμος, ο ολοκληρωτισμός κυριαρχούσε στην Ευρώπη. Η συντριβή του Άξονα το 1945 δεν οδήγησε όμως στο τέλος του ολοκληρωτισμού. Η Ευρώπη μοιράστηκε σε δύο στρατόπεδα, τα οποία χώριζε ένα σιδερένιο παραπέτασμα. Η συμβολή της Σοβιετικής Ένωσης στην τελική νίκη των Συμμάχων, αλλά και η ισχύς της, επέβαλαν αυτόν τον διαχωρισμό, που από τον Αύγουστο του 1961 και έπειτα τον συμβόλιζε το Τείχος του Βερολίνου. Παρά τη σταδιακή αποστασιοποίηση, ακόμα και της ευρωπαϊκής κομμουνιστικής Αριστεράς από το σοβιετικό μοντέλο με τη μερική επικράτηση του ευρωκομμουνισμού, κανείς δεν αμφέβαλλε ότι το μέλλον δεν ανήκε πλέον στη φιλελεύθερη Δύση αλλά στην αυταρχική Ανατολή. Οι χώρες της Δύσης θα μετέβαιναν στον σοσιαλισμό δημοκρατικά, στην καλύτερη περίπτωση, και στη χειρότερη με τη βία, μετά την επερχόμενη επικράτηση της «δυναμικής ΕΣΣΔ» έναντι τις «γερασμένης Δύσης».\nΤα πράγματα βέβαια φάνηκε να αλλάζουν κάπως στις αρχές της δεκαετίας του 1980. Οι Ηνωμένες Πολιτείες, με τον Ρόναλντ Ρέιγκαν, και το Ηνωμένο Βασίλειο, με τη Μάργκαρετ Θάτσερ, αντιμετώπισαν δυναμικά τη Σοβιετική Ένωση. Την ίδια εποχή, ο Μιχαήλ Γκορμπατσόφ ξεκίνησε διστακτικά μια διαδικασία φιλελευθεροποίησης στη Σοβιετική Ένωση, αλλά και σε ολόκληρη την Ανατολική Ευρώπη, τη λεγόμενη Περεστρόικα. Όμως κανείς δεν περίμενε αυτό που συνέβη, με τον τρόπο και την ταχύτητα που συνέβη το 1989.\nΈνα χρόνο νωρίτερα, στις αρχές του φθινοπώρου του 1988, δύο καθηγητές του Πανεπιστημίου του Σικάγου, οι οποίοι διηύθυναν μαζί το Κέντρο για την Έρευνα της Δημοκρατικής Θεωρίας και Πράξης, αποφάσισαν πως το θέμα Η παρακμή της Δύσης; θα ήταν ενδιαφέρον και επίκαιρο για την ετήσια σειρά διαλέξεων του Κέντρου. Το ερώτημα που έθετε η σειρά των διαλέξεων προς τους ομιλητές ήταν το αν οι «μυριάδες πρόσφατες διαπιστώσεις για την παρακμή της Δύσης είναι ακριβείς και ποια οράματα για το μέλλον μάς απομένουν». Κλήθηκαν να μιλήσουν διάσημοι διανοούμενοι αλλά τη μεγαλύτερη εντύπωση προκάλεσε η διάλεξη του Φράνσις Φουκουγιάμα, ενός 35χρονου αναλυτή, μάλλον άγνωστου μέχρι τότε. Στις 9 Φεβρουαρίου 1989, εννέα μήνες ακριβώς πριν από την αναπάντεχη πτώση του τείχους του Βερολίνου, ο Φουκουγιάμα υποστήριξε δημόσια τη θέση του για το Τέλος της Ιστορίας σε μια μικρή σεμιναριακή αίθουσα του Πανεπιστημίου. Η θέση αυτή έγινε ευρύτερα γνωστή το καλοκαίρι του 1989, όταν δημοσιεύτηκε το πολυσυζητημένο άρθρο του και αργότερα το ομώνυμο βιβλίο: Όχι μόνο δεν βρίσκεται η Δύση σε παρακμή, αλλά έχει ήδη νικήσει!\nΔεν είναι λοιπόν τυχαίο ότι σήμερα η φιλελεύθερη συνταγματική δημοκρατία θεωρείται η μοναδική αποδεκτή μορφή πολιτεύματος παγκοσμίως.Tweet\nΌσοι δεν έχουν διαβάσει το άρθρο ή το βιβλίο, κατηγορούν τον Φουκουγιάμα για την «αφελή» θέση του τέλους της ιστορικής εξέλιξης, η οποία προφανώς συνεχίζεται. Ο Φουκουγιάμα όμως ποτέ δεν ισχυρίστηκε πως φτάσαμε στο τέλος της Ιστορίας ως αλληλουχίας γεγονότων, με την έννοια πως έληξαν οι πολιτισμικές, πολιτικές ή κοινωνικές και οικονομικές συγκρούσεις. Αυτό που υποστήριξε στην πραγματικότητα είναι πως τελείωσε η (σοβαρή) συζήτηση για τον τρόπο οργάνωσης των σύγχρονων κοινωνιών. Αυτή η πρωτοφανής συναίνεση, η οποία νομιμοποιεί τη φιλελεύθερη συνταγματική δημοκρατία, αποτελεί το «τέλος της ανθρώπινης ιδεολογικής εξέλιξης», την «τελική μορφή της ανθρώπινης διακυβέρνησης». Τα μεγάλα ερωτήματα έχουν απαντηθεί: η φιλελεύθερη δημοκρατία δεν πρόκειται να απορριφθεί ποτέ ξανά από την ανθρωπότητα.\nΠράγματι, σχεδόν τρεις δεκαετίες αργότερα, η τάση όλων των κρατών προς τη δημοκρατία και την ελεύθερη αγορά είναι τόσο ισχυρή, που φαίνεται δύσκολο να ανακοπεί πλέον. Το 1900 δεν υπήρχε καμία δημοκρατία με καθολικό δικαίωμα ψήφου, ενώ σήμερα (στις αρχές του 2017), το 44% των κρατών θα μπορούσαν να χαρακτηριστούν φιλελεύθερες δημοκρατίες. Το 1970 όλοι θεωρούσαν σχεδόν βέβαιη την κατάρρευση του καπιταλισμού, σήμερα είναι δύσκολο να βρεις κράτη τα οποία δεν έχουν θέσει στο επίκεντρο της οικονομικής πολιτικής τους την απελευθέρωση των αγορών τους και το άνοιγμα στο διεθνές εμπόριο (παρά την τυχόν αντίθετη ρητορική των πολιτικών ηγεσιών τους). Ο Φουκουγιάμα θεωρεί ότι ο βασικός λόγος για τον οποίο η ανθρωπότητα οδηγείται αναπόδραστα στη φιλελεύθερη δημοκρατία είναι οι παγκοσμιοποιημένες οικονομικές σχέσεις που οδηγούν σε μεγάλο βαθμό ομογενοποίησης των κοινωνιών, με κύριο χαρακτηριστικό την άνοδο του βιοτικού και του μορφωτικού επιπέδου. Τα αυταρχικά καθεστώτα δεν θα μπορούν πλέον να επιβιώσουν σε έναν κόσμο όπου η πληροφόρηση και η αγορά δεν μπορούν πια να ελεγχθούν.\nΟμολογώ ότι έχω προσαρμόσει κάπως τις απόψεις του στο 2017 γιατί ο Φουκουγιάμα δεν μπορούσε να προβλέψει τότε σε πόσο μεγάλο βαθμό θα επιβεβαιώνονταν οι προβλέψεις του. Όχι μόνο η παγκοσμιοποίηση μετέτρεψε την αγορά σε μια πανίσχυρη, σχεδόν φυσική δύναμη, αλλά επιπλέον οι νέες τεχνολογικές πρόοδοι (κυρίως το διαδίκτυο) κατέστησαν απαγορευτική οποιαδήποτε ιδέα επαναφοράς του ολοκληρωτισμού και του κεντρικού κρατικού σχεδιασμού· ιδιαίτερα σε εκείνες τις περιοχές του πλανήτη οι οποίες έχουν δοκιμάσει την ελευθερία και την ευημερία που τους εξασφάλισε η φιλελεύθερη δημοκρατία.\nΈτσι, ενώ ο Όργουελ φοβόταν το 1948 τη χρήση της τεχνολογίας από ένα πανίσχυρο ολοκληρωτικό καθεστώς για να κρατά υπό έλεγχο τους πολίτες του, συνέβη το ακριβώς αντίθετο: Η τεχνολογία βοηθά πλέον τους πολίτες να υπερκεράσουν τα εμπόδια τα οποία μπορεί να θέτουν κάποιες κυβερνήσεις. Έτσι οι περιορισμοί που ενδεχομένως θέτουν τα κράτη στις αγορές παρασύρονται συχνά από τις τελευταίες όπως οι κορμοί των δέντρων από τους ορμητικούς χειμάρρους. Οποιοδήποτε αυταρχικό εμπόδιο στην πληροφόρηση των πολιτών καταρρέει σαν τραπουλόχαρτο, όπως μας δίδαξαν οι αποκαλύψεις των Wikileaks και του Έντουαρντ Σνόουντεν. Οι κυβερνήσεις σε όλο τον πλανήτη έχουν εγκαταλείψει πλέον την ιδέα ότι υπάρχει ένα απόλυτα στεγανό σύστημα διασφάλισης των κρατικών πληροφοριών.\nΑυτό δεν σημαίνει ότι δεν χτίζουν συστήματα μαζικών παρακολουθήσεων. Δυστυχώς, ακόμα και οι κυβερνήσεις φιλελεύθερων δημοκρατιών με μεγάλη παράδοση δεν διστάζουν να παραβιάσουν βασικά δικαιώματα των πολιτών τους. Χρησιμοποιούν ως άλλοθι τον πόλεμο κατά της τρομοκρατίας αλλά οι καταχρήσεις της εξουσίας τους είναι αναρίθμητες. Όμως ποτέ στην ανθρώπινη ιστορία δεν υπήρξε τόσο μεγάλη διαφάνεια και τόσο άφθονη πληροφόρηση σχετικά με τον τρόπο λειτουργίας της εξουσίας. Ποτέ οι κυβερνήσεις δεν υπήρξαν τόσο ευάλωτες στην πίεση των δημοσιογράφων, των πολιτικών τους αντιπάλων, των ακτιβιστών, της κοινωνίας των πολιτών και της κοινής γνώμης. Το ισοζύγιο της νέας τεχνολογίας είναι σαφέστατα θετικό.\nΔεν είναι λοιπόν τυχαίο ότι σήμερα η φιλελεύθερη συνταγματική δημοκρατία θεωρείται η μοναδική αποδεκτή μορφή πολιτεύματος παγκοσμίως. Μάλιστα κάθε χρόνο μια σειρά διεθνών οργανισμών και μη κυβερνητικών οργανώσεων βαθμολογούν τη συμβατότητα των κρατών με το μοντέλο αυτό. Για πρώτη φορά στην ιστορία της ανθρωπότητας υπάρχει ένα γενικώς αποδεκτό σώμα διεθνών συνθηκών, συμβάσεων και θεσμών, που έχουν ως στόχο την προστασία των δικαιωμάτων του ανθρώπου. Από την Οικουμενική Διακήρυξη για τα Ανθρώπινα Δικαιώματα του 1948 μέχρι τον Χάρτη των Θεμελιωδών Δικαιωμάτων της Ευρωπαϊκής Ένωσης του 2000, δημιουργείται ένα πλέγμα προστασίας τους το οποίο θα μπορούσε κανείς να το χαρακτηρίσει ως το «νέο παγκόσμιο κοινωνικό συμβόλαιο». Ένα συμβόλαιο που αντλεί τη νομιμοποίησή του από μια πρωτοφανή στην ανθρώπινη ιστορία συναίνεση: Διότι δεν υπάρχει σήμερα σχεδόν κανείς που να το απορρίπτει ρητά (ακόμα και αν το παραβιάζει), κανείς που να προσφέρει κάτι εναλλακτικό.\nΣίγουρα η φιλελεύθερη δημοκρατία και η ελεύθερη αγορά έχουν προβλήματα, ακόμα και εγγενείς παθογένειες: το πρόβλημα της οικονομικής ανισότητας, η διαπλοκή της οικονομικής με την πολιτική εξουσία και τελικά η κρίση νομιμοποίησης. Παρόμοια προβλήματα όμως έχουν όλα τα καθεστώτα, κάθε τύπου, και μάλιστα πιο οξυμένα. Tweet\nΒέβαια θα μπορούσε να αντιτάξει κανείς πως η συζήτηση σε θεωρητικό, ακαδημαϊκό επίπεδο μπορεί να έκλεισε, η ιστορία όμως σίγουρα δεν έχει τελειώσει. Καθώς γράφεται αυτό το βιβλίο, στα τέλη του 2016, η φιλελεύθερη δημοκρατία βρίσκεται πάλι σε κρίση. Δεν κινδυνεύει τόσο από εκείνους που την απορρίπτουν και την απειλούν αλλά κυρίως από όσους παριστάνουν ότι την αποδέχονται, ενώ υπονομεύουν τους θεσμούς της. Αυτοί οι «εσωτερικοί» εχθροί της φιλελεύθερης δημοκρατίας είναι σχεδόν πάντοτε λαϊκιστές. Αντιμετωπίζουν τα ατομικά δικαιώματα με καχυποψία. Πολεμούν και επιχειρούν να ανατρέψουν το ελεύθερο εμπόριο μεταξύ των κρατών, ζητώντας επιστροφή στον ξοφλημένο προστατευτισμό. Στις χειρότερες περιπτώσεις, τα βάζουν ακόμα και με το κράτος δικαίου και υποτιμούν τη σημασία του συντάγματος. Οι εχθροί της φιλελεύθερης δημοκρατίας προέρχονται από παντού. Όχι μόνο από την άκρα Αριστερά και την άκρα Δεξιά αλλά συχνά και από τον χώρο της λεγόμενης «μεταδημοκρατίας», ένα χώρο πολιτικού μηδενισμού ο οποίος απορρίπτει τις παραδοσιακές ιδεολογίες, τους δημοκρατικούς και φιλελεύθερους θεσμούς. Οι ομοιότητες των εχθρών της φιλελεύθερης δημοκρατίας είναι πολλές: είναι λαϊκιστές, βαθιά συντηρητικοί και τεχνοφοβικοί, απεχθάνονται την ελεύθερη αγορά, την επιχειρηματικότητα και την καινοτομία, πολύ συχνά είναι μισαλλόδοξοι και σχεδόν πάντα ευεπίφοροι σε θεωρίες συνωμοσίας και απλοϊκές ερμηνείες ενός πολύπλοκου κόσμου, τον οποίο αδυνατούν να κατανοήσουν.\nΑυτό δεν σημαίνει ότι η φιλελεύθερη δημοκρατία και η ελεύθερη αγορά δεν έχουν προβλήματα, ακόμα και εγγενείς παθογένειες: το πρόβλημα της οικονομικής ανισότητας, η διαπλοκή της οικονομικής με την πολιτική εξουσία και τελικά η κρίση νομιμοποίησης. Παρόμοια προβλήματα όμως έχουν όλα τα καθεστώτα, κάθε τύπου, και μάλιστα πιο οξυμένα. Πολύ συχνά όσοι επιχειρούν να απαντήσουν στην κριτική των θεωριών που υπερασπίζονται βρίσκουν καταφύγιο στη ξύλινη γλώσσα, στις έτοιμες απαντήσεις, στις σκιαμαχίες και βέβαια στον στρουθοκαμηλισμό. Οι φιλελεύθεροι δεν έχουν ανοσία στον δογματισμό και στην ευκολία των υπεκφυγών. Άλλωστε, αρκετοί φιλελεύθεροι έχουν μια επιπόλαιη επαφή με τις ιδέες. Τις έχουν συναντήσει σε πολεμικά άρθρα, σε εκλαϊκευμένα κείμενα δεξαμενών σκέψης και σε προπαγανδιστικό υλικό. Έτσι ο φιλελευθερισμός τους είναι επιδερμικός και ταυτόχρονα δογματικός. Νιώθουν αμηχανία μπροστά στις προκλήσεις και στην αδυναμία της φιλελεύθερης θεωρίας (οποιασδήποτε θεωρίας!) να απαντήσει πειστικά και πλήρως σε όλα τα ερωτήματα. Προτιμούν τότε να αρνηθούν την ύπαρξη των προβλημάτων, να κλειστούν στο δογματικό καβούκι τους για να νιώσουν προστατευμένοι, παπαγαλίζοντας ό,τι έχουν αποστηθίσει. Αλλά έτσι παύουν να είναι φιλελεύθεροι, διότι ο φιλελευθερισμός είναι πάνω απ’ όλα πνευματικός και πολιτισμικός. Είναι το ελεύθερο πνεύμα που παραμένει πάντα κριτικό, κυρίως απέναντι στον εαυτό του· που δεν σταματά να θέτει ερωτήματα και να αμφισβητεί τα πάντα· που κρατά τα μάτια και τα αυτιά του ανοικτά και όταν συναντά εμπόδια, δεν τα προσπερνά αλλά αναμετράται μαζί τους.\nΠιστεύω ότι, ενώ ο φιλελευθερισμός δεν έχει απάντηση για όλα, ενώ δεν έχει φέρει ούτε πρόκειται να φέρει τον παράδεισο πάνω στη Γη, το ισοζύγιό του είναι σαφώς θετικό για την ανθρώπινη ελευθερία και ευημερία. Tweet\nΑν αυτό το βιβλίο πρόκειται να πει κάτι χρήσιμο και ενδιαφέρον για τον φιλελευθερισμό, θα πρέπει οπωσδήποτε να αντιμετωπίσει την κριτική και να ομολογήσει ότι μέρος της είναι δικαιολογημένο, ίσως και ορθό. Θα πρέπει να δει αμερόληπτα όλα τα προβλήματα που δημιουργούν στην πραγματική ζωή ο πολιτικός φιλελευθερισμός και η ελεύθερη αγορά. Αυτά τα προβλήματα είναι υπαρκτά και σε κάποια από αυτά η φιλελεύθερη ιδεολογία δεν έχει δώσει ακόμα πειστικές απαντήσεις. Όμως πιστεύω ότι, ενώ ο φιλελευθερισμός δεν έχει απάντηση για όλα, ενώ δεν έχει φέρει ούτε πρόκειται να φέρει τον παράδεισο πάνω στη Γη (αφήνω αυτήν τη φιλοδοξία σε πολιτικές θεωρίες με μεταφυσικό περιεχόμενο), το ισοζύγιό του είναι σαφώς θετικό για την ανθρώπινη ελευθερία και ευημερία. Ο κόσμος που ζούμε δεν είναι τέλειος αλλά βελτιώνεται μέρα με την ημέρα. Πολλοί παράγοντες έχουν συμβάλει σ’ αυτό αλλά ο φιλελευθερισμός ήταν και παραμένει ο βασικός.\n//Το βιβλίο Φιλελευθερισμός του Αριστείδη Χατζή κυκλοφορεί από τις εκδόσεις Παπαδόπουλος.


H 3D τεχνολογία αποκαλύπτει ναυάγια στη Μαύρη Θάλασσα – SNOOPIT24\nH 3D τεχνολογία αποκαλύπτει ναυάγια στη Μαύρη Θάλασσα\nΝαυάγια πλοίων που βρίσκονται από αιώνες στο βυθό της Μαύρης Θάλασσας αποκαλύφθηκαν με τη βοήθεια της 3D τεχνολογίας!\nΕρευνητές από το τμήμα θαλάσσιας αρχαιολογίας του Πανεπιστήμιου του Σάουθαμπτον και το κέντρο αρχαιολογίας της Μαύρης Θάλασσας, αποκάλυψαν έναν κρυμμένο θησαυρό στα βουλγαρικά νερά.\nΧρησιμοποιώντας δύο τηλεχειριζόμενα υποβρύχια ρομποτικά οχήματα, βρήκαν πρόσφατα πάνω από 40 καλά διατηρημένα μεσαιωνικά ναυάγια. Καθ ‘όλη τη μεσαιωνική ιστορία της Ευρώπης, η Βουλγαρία ήταν μια βασική περιφερειακή δύναμη, συναγωνιζόμενη το Βυζάντιο.\nΗ δύναμη αυτή έφερε πλούτη που φαίνονται μέσα στα αντικείμενα που βρέθηκαν στα ναυάγια, όπως περίτεχνες πόρπες, λαβές σπαθιών και άλλα. Η ακριβής ιστορία των πλοίων που βρέθηκαν, παραμένει ένα μυστήριο και ο χρόνος που βυθίστηκαν είναι αδύνατο να υπολογιστεί με ακρίβεια.\nΩστόσο, κυμαίνεται από τα βυζαντινά, ενετικά, χρόνια, μέχρι την εποχή της Οθωμανικής Αυτοκρατορίας, δηλαδή από τον 9ο έως τον 19ο αιώνα. Τα ναυάγια είναι καλοδιατηρημένα λόγω των ειδικών συνθηκών των νερών στη Μαύρη Θάλασσα, που έχουν χαμηλή περιεκτικότητα σε οξυγόνο.\nΤα ρομπότ κατέβηκαν σε βάθος 1.800 μέτρων και κατέγραψαν σε χιλιάδες φωτογραφίες τα βυθισμένα πλοία. Στη συνέχεια οι ερευνητές χρησιμοποιώντας την τελευταία τεχνική 3D εγγραφής για υποβρύχιες κατασκευές, και μέσω της διαδικασίας της φωτογραμμετρίας, κατασκεύασαν μοντέλα τριών διαστάσεων.\nΟι εικόνες που δόθηκαν τη δημοσιότητα είναι απεικονίσεις ενός μοντέλου, το οποίο επικαλύπτεται με χρώματα και υφή, από τις φωτογραφίες. Αυτή η περίπλοκη διαδικασία διαρκεί αρκετές ημέρες για να ολοκληρωθεί και, στην προκειμένη περίπτωση, χρειάστηκε έξι υπολογιστές να τρέχουν 24 ώρες την ημέρα.\nTagged as: Μαύρη Θάλασσα, μεσαιωνικά, ναυάγια